title: Operaatio Ichi-Go

text: Operaatio Ichi-Go (, suoraan käännettynä ”operaatio Numero yksi”) oli joukko keisarillisen Japanin armeijan ja Kiinan tasavallan välillä helmi–joulukuussa 1944 käytyjä taisteluita. Kampanja koostui kolmesta erillisestä taistelusta Henanin, Hunanin ja Guangxin maakunnissa: Operaatio Kogo pyrki valtaamaan keskisen Henanin, operaatio Togo 1 Changhengin sekä operaatio Togo 3 Guilinin ja Liuzhoun. Operaatio Ichi-Gon kaksi ensisijaista tavoitetta olivat maareitin avaaminen Ranskan Indokiinaan ja Kaakkois-Kiinan lentotukikohtien valtaaminen, koska yhdysvaltalaiset pommikoneet käyttivät tukikohtia Japanin merikuljetusten ja japanilaisten kaupunkien pommituksiin.


title: Operaatio Ichi-Go

text: Operaatiossa oli kaksi vaihetta. Ensimmäisessä vaiheessa japanilaiset valtasivat Pekingin ja Wuhanin välillä kulkevan Pinghan-rautatien. Jälkimmäisessä vaiheessa japanilaiset joukot eliminoivat Hunanin provinsiin sijoitetut yhdysvaltalaiset joukot ja valtasivat lähellä japanilaisten hallitsemaan Indokiinan rajaa sijainneen Liuzhoun kaupungin. Operaatioon osallistui 17 divisioonaa, 400 000 sotilasta, 12 000 ajoneuvoa ja 70 000 hevosta. Operaatio oli Toisen Kiinan–Japanin sodan suurin maaoperaatio.


title: Operaatio Ichi-Go

text: Operaatio Kogoon osallistui 390 000 kiinalaista sotilasta kenraali Tang Enbon johdolla. Joukot sijoitettiin puolustamaan strategisesti tärkeätä Luoyangin kaupunkia. Japanilaisten 3. panssaridivisioona ylitti Keltaisenjoen huhtikuun lopulla ja kukisti Xuchangin lähelle sijoitetut kiinalaisjoukot. Tämän jälkeen divisioona piiritti Luoyangin, jota puolusti kolme kiinalaista divisioonaa. 3. panssaridivisioona aloitti hyökkäyksen Luoyangiin 13. toukokuuta ja valloitti sen 25. toukokuuta.


title: Operaatio Ichi-Go

text: Operaation toinen vaihe alkoi toukokuussa ensimmäisen vaiheen menestyksen jälkeen. Japanilaiset joukot etenivät etelään ja valtasivat Changsha, Hengyangin, Guilinin ja Liuzhoun. Joulukuussa 1944 japanilaiset saavuttivat Ranskan Indokiinan ja samalla operaation tavoitteet. Operaatiolla oli kuitenkin vain pieni merkitys, sillä yhdysvaltalaiset joukot siirtyivät kauemmas sisämaahan ja uhkasivat rannikolla sijainneita tukikohtia. Yhdysvaltain Fourteenth Air Force häiritsi Pekingin ja Liuzhoun välisen rautatien liikennettä, ja japanilaiset jatkoivat Yhdysvaltain lentokenttien pommituksia kevääseen 1945 saakka.


title: Operaatio Ichi-Go

text: Myös XX Bomber Command, joka käytti strategisia B-29-pommikoneita hyökkäyksissään Japania vastaan Operaatio Matterhrnissa, joutui siirtymään sisämaahan, mutta vuoden 1945 alussa se siirtyi uusiin tukikohtiin Mariaaneilla. Tämä teki tyhjäksi japanilaisten operaatio Ichi-Gon avulla hankkiman vähäisen puolustuksen.


title: Operaatio Ichi-Go

text: Kenraali Joseph Stilwell ei onnistunut säilyttämään rannikolla sijainneita lentokenttiä Yhdysvaltain hallussa ja hän menetti kiinalaisten komentajan Tšiang Kai-šekin luottamuksen ja presidentti Roosevelt kutsui hänet takaisin Yhdysvaltoihin lokakuussa 1944. Hänet korvasi kenraalimajuri Albert Wedemeyer.


title: Operaatio Ichi-Go

text: Täysin toisenlainen tulkinta tapahtumista on, että kenraali Stilwell, joka painosti kiinalaisjoukkoja diplomaattisesti, Kiinan kommunistisen puoleen kautta, osallistumaan aktiivisemmin taisteluihin. Hän oli saanut kiinalaiset komentajat hyväksymään ajatuksen toiminnasta yhdysvaltalaisen komentajan johdolla. Tšiang Kai-šek kuitenkin koki, että Stilwell oli ohittanut hänet. Tšiang Kai-šek sai Rooseveltin kutsumaan Stilwellin takaisin Yhdysvaltoihin.


title: Operaatio Ichi-Go

text: Yhdysvaltalaisjoukkojen tappio yhdessä Yhdysvalloissa vallinneen julkisen mielipiteen kanssa johti siihen, että Yhdysvallat ei enää uskonut kiinalaisten joukkojen kykyyn taistella japanilaisia vastaa ja Kiinan–Burman–Intian rintama menetti merkitystään. Yhdysvallat keskitti kaikki joukkonsa Tyynenmeren saaria pitkin etenevään hyökkäykseen.


title: Meis

text: Meis on kunta Salnésin piirikunnassa (esp. "comarca"), Pontevedran maakunnassa, Galician itsehallintoalueella, Espanjassa.Kunnan pinta-ala on 52,4 neliökilometriä ja asukasluku 4844 (2016). Väestötiheys on noin 93 as./km².


title: Meis

text: Meisin kunta muodostuu seitsemästä "parroquiasta" eli ”asutuskokonaisuudesta”, jotka ovat A Armenteira, San Martiño de Meis, Meis, Nogueira, Paradela, San Lourenzo de Nogueira ja San Tomé de Nogueira.


title: Meis

text: Meisin naapurikunnat ovat Villanueva de Arosa, Portas, Barro, Pontevedra, Poio, Meaño ja Ribadumia.


title: Meis

text: Meisin väkiluvun kehitys vuodesta 2000 vuoteen 2008:


title: EHF Cup

text: EHF Cup on Euroopan käsipalloliiton vuosittain järjestämä käsipalloturnaus seurajoukkueille. EHF Cup järjestetään sekä miehille että naisille. Turnausta on pelattu vuodesta 1982 lähtien.


title: EHF Cup

text: Se on toiseksi arvostetuin kilpailu Euroopassa EHF Champions Leaguen jälkeen.. Mnestynein maa cupissa on Saksa. Saksalainen joukkue on voittanut cupin 22 kertaa. Menestynein seura cupissa on saksalainen Frisch Auf Göppingen neljällä mestaruudella.


title: Mary McDonald-Lewis

text: Mary McDonald-Lewis (s. 24. syyskuuta 1953 Stockton, Kalifornia) on yhdysvaltalainen ääninäyttelijä, joka tunnetaan 1980-luvulla roolistaan Lady Jayena animaatiosarjassa "Action Force", sekä elokuvassa "". Alun perin hänet kutsuttiin sarjaan koe-esiintymään pienempää roolia varten


title: Mary McDonald-Lewis

text: Sittemmin hän teki sivurooleja Where's Waldo? -animaatiosarjaan ja toimi kolmen jakson verran Mavenin äänenä Batmanissa, sekä The Maskissa Francis Forthwrightina. Sittemmin 2000-luvulla McDonald-Lewis on toiminut enimmäkseen mainosäänenä, sekä lainannut ääntään leluille ja on myös General Motorsin virallinen autojen navigaatioääni.


title: Otajärvi

text: Otajärvi on järvi Varsinais-Suomen ja Satakunnan rajalla, Pyhärannan kunnan ja Laitilan ja Rauman kaupunkien (aikaisemmin Kodisjoen kunnan) alueilla. Järven pinta-ala on 581 ha, keskisyvyys vajaa metri ja korkeus merenpinnasta 11,8 metriä ja se laskee Ihodenjoen kautta Selkämereen.


title: Otajärvi

text: Otajärvi kuuluu Natura 2000-alueisiin ja sitä pidetään lajidiversiteetiltään ja parimäärältään yhtenä Suomen parhaista lintuvesistä. Järvi on myös Metsähallituksen luontopalvelujen retkikohde, jossa on retkeilyä varten lintutorneja ja opastuspaikkana toimiva Otajärven luontotupa.


title: Käsipallo kesäolympialaisissa 2000

text: Sydneyn vuoden 2000 kesäolympialaisissa pelattiin käsipalloa sekä miehissä että naisissa. Kummankin sukupuolen alkulohkon neljä parasta maata selvisi pudotuspelivaiheeseen, jonka lopuksi pelattiin finaali ja pronssiottelu.


title: Kastelórizon lentoasema

text: Kastellórizon lentoasema (, , YPA: ΔΑΖΟ) on kunnallinen lentoasema Kastelórizon saarella Kreikassa.


title: Kastelórizon lentoasema

text: Lentoliikenne asemalta alkoi vuonna 1986. Lentokentän kiitotiellä on pituutta 799 metriä ja leveyttä 25 metriä. Lentoasemalla on yksi matkustaja- ja rahtiterminaali sekä kolme lentokoneen pysäköintipaikkaa.


title: Kastelórizon lentoasema

text: Kastelórizolle on mahdollista lentää ainoastaan enimmillään 20-paikkaisilla lentokoneilla. Lentoasemalle operoi kreikkalainen Olympic Air. Lentoasemalle on päivittäisiä lentoja heinä- ja elokuisin Ródoksen saarelta. Lentoaika saarten välillä on 20 minuuttia.


title: Kastelórizon lentoasema

text: Lentoasemalta on matkaa Kastelórizon saaren ainoaan asutuskeskukseen Megístin kylään 2,5 kilometriä. Lentoasemalta pääsee Megístiin linja-autolla tai taksilla.


title: Lene Rantala

text: Lene Rantala (s. 10. elokuuta 1968 Kööpenhamina) on tanskalainen käsipalloilija ja kaksinkertainen olympiavoittaja. Hän on pelipaikaltaan maalivahti. Rantalan isä on suomalainen.


title: Lene Rantala

text: Rantala on voittanut urallaan kaksi olympiakultaa, Atlantasta 1996 ja Sydneystä neljä vuotta myöhemmin. Olympiamenestyksen lisäksi Rantalalla on pitkältä uraltaan MM-kultaa (1997), -hopeaa (1993) ja -pronssia (1995) sekä kolme Euroopan-mestaruutta (1994, 1996, 2002) ja yksi EM-hopea (1998).


title: Ice Age 3: Dinosaurusten aika

text: Ice Age 3: Dinosaurusten aika ("Ice Age: Dawn of the Dinosaurs") on yhdysvaltalainen vuonna 2009 valmistunut animaatioelokuva. Elokuva sai ensi-iltansa Suomessa 1. heinäkuuta 2009. Elokuvan tuotantoyhtiö on Blue Sky Studios. Elokuvaa esitettiin myös 3D:nä.


title: Ice Age 3: Dinosaurusten aika

text: Manfred (Manu) (Ray Romano) ja Ellie (Queen Latifah) ovat saamassa lapsen. He puhuvat paljon perhe-elämästä, joka saa Sid-laiskiaisen (John Leguizamo) kateelliseksi. Myös sapelihammastiikeri Diego (Denis Leary) on päättänyt että olisi vain tiellä jos jäisi nykyiseen laumaansa.


title: Ice Age 3: Dinosaurusten aika

text: Sattuu kuitenkin yllättävä käänne, kun Sid löytää kolme suurta munaa, joiden se luulee olevan hylättyjä. Sid hoitaa munia, ja lopulta niistä kuoriutuu kolme dinosaurusvauvaa. Dinosaurusten oikea emo on lähtenyt jäätikölle etsimään poikasiaan ja löytäessään ne hän vie poikaset, mutta myös Sidin mukanaan maanalaiseen dinosaurusten kadonneeseen maailmaan.


title: Ice Age 3: Dinosaurusten aika

text: Manu, Ellie, Diego, sekä opossumikaksoset Crash (Seann William Scott) ja Eddie (Josh Peck) lähtevät pelastamaan ystäväänsä, ja joutuvat matkan aikana moniin onnettomuuksiin. Heidän joukkoon liittyy kuitenkin näätä Buck, jonka tavoite on nirhata hirviödino lempinimeltään Rudi. Buck (Simon Pegg) johtaa seurueen halki dinosaurusten maailman, ja lopulta Sid löytyy keskeltä laavavirtausta. Buck sekä Crash ja Eddie liitävät lentoliskolla pelastamaan Sidin, joka on dinosaurusemon hylkäämänä laavavirrassa kivenlohkareella.


title: Ice Age 3: Dinosaurusten aika

text: Sid pelastuu, ja Ellien ja Manun lapsi syntyy. Tyttömammutti saa nimekseen Kirsikka. Yhdessä ystävykset lähtevät kohti kotia, mutta Rudi vihdoin hyökkää. (Se on seurannut heidän matkaansa jonkin aikaa.) Ystävykset koittavat pärjätä valtavan sauruksen kanssa, mutta eihän siitä mitään tule. Lopulta dinosaurusemo lapsineen säntää paikalle, ja työntää Rudin rotkoon. Sid hyvästelee "poikasensa" ja lähtee toisten kanssa takaisin napajäätikölle. Buck lähtee mukaan, mutta kuullessaan vielä kerran Rudin vaimean karjaisun, hän päättääkin palata viidakkoon, suorittamaan tavoitteensa loppuun.


title: Ice Age 3: Dinosaurusten aika

text: Suomenkielisen version on kääntänyt ja ohjannut Ulla Renko.


title: Saturnustyttö

text: Saturnustyttö, oikealta nimeltään Imra Ardeen () on DC Comicsin sarjakuvahahmo ja supersankari, jonka loivat Otto Binder ja Al Plastino. Hahmo teki ensiesiintymisensä Adventure Comics -lehden numerossa 247, vuonna 1958.


title: Saturnustyttö

text: Saturnustyttö on yksi Avaruussankarien legioonan alkuperäisistä perustajajäsenistä yhdessä Salamapojan ja Kosmospojan kanssa. Hän on kotoisin Titanista, joka on Saturnuksen suurin kuu. Saturnustytön erikoisvoima on telepatia, jonka avulla hän kykenee muun muassa lukemaan ihmisten ajatuksia ja siirtämään esineitä ajatuksen voimalla.


title: Saturnustyttö

text: Saturnustyttö teki Cosmic Boyn ja Salamapojan ohella vierasesiintymisen vuonna 2009 Smallvillen kahdeksannella tuotantokaudella jaksossa "Legion". Hahmoa näytteli Alexz Johnson.


title: Saturnustyttö

text: Jaksossa hahmo tunnetaan pelkästään nimellä Imraa, joka saapui Cosmic Boyn ja Salamapojan kanssa auttamaan Clark Kentiä Persuaderin hyökätessä sankarin kimppuun. Kolmikko lopulta joutui estämään Brainiacin tuhoamasta Maata, joka oli ottanut Chloe Sullivanin kehon hallintaansa toteuttaakseen suunnitelmansa.


title: Kariniemi (Lappeenranta)

text: Kariniemi on Lappeenrannan kaupunginosa, joka sijoittuu Voisalmen ja Kivisalmen kaakkoispuolelle. Kariniemi on rakennettu pääosin 1980- ja 1990-luvuilla. Keskustaan on matkaa kolme kilometriä. Kariniemessä on eniten omakotitaloja, mutta alueella on myös kerrostaloja ja rivitaloja. Monet kerrostaloista ovat vuokrataloja. Alue on vehreää ja luonnonläheistä Saimaan välittömässä läheisyydessä.


title: Kariniemi (Lappeenranta)

text: Lähimmät palvelut sijaitsevat Voisalmessa noin kilometrin päässä Kariniemestä. Siellä ovat Voisalmen koulu, päiväkoti, K-Market (entinen Valintatalo), ravintola Sininen Laguuni, Voisalmen Apteekki, Neste-kylmäasema ja Voisalmen kebab.


title: Kariniemi (Lappeenranta)

text: Alueelle on julkiset liikenneyhteydet linja-autolla.


title: Kaş

text: Kaş on satamakaupunki Välimeren rannalla Antalyan maakunnassa Turkissa. Kaupungista on matkaa Antalyaan noin 200 kilometriä. Asukkaita kaupungissa on noin 8 000.


title: Kaş

text: Kaupunki perustettiin antiikin Lyykiaan, ja lyykian kielellä se tunnettiin nimellä "Habesos". Myöhemmin kreikkalaiset nimittivät kaupunkia nimellä "Andiphellos". Aikaisemmin kaupunki oli pieni kalastajakylä, mutta nykyisin siellä on massaturismia.


title: Kaş

text: Kaupungin nähtävyyksiä ovat esimerkiksi vanha kaupunginmuuri, hautakammiot ja hellenistiseltä ajalta peräisin oleva amfiteatteri. Läheltä Kaşia löydettiin vuonna 1982 myöhäispronssikautinen laivanhylky. Hylyllä on suoritettu vuosina 1984–1994 kaivauksia.


title: Kaş

text: Muutaman kilometrin päässä Kaşista merellepäin sijaitsee Kreikalle kuuluva pieni Kastelórizon () saari, jonne pääsee laivalla Kaşista.


title: Kaş

text: Kaşin ystävyyskaupunki on ollut 13. heinäkuuta 2002 lähtien Brühl Saksassa.


title: Live Licks

text: Live Licks on The Rolling Stonesin marraskuussa 2004 julkaistu livealbumi. Materiaali on kerätty vuosien 2002-03 "Forty Licks" -kiertueelta.


title: Live Licks

text:
Albumi sisältää kaksi duettoa. Sheryl Crow laulaa kappaleessa "Honky Tonk Women" ja Solomon Burke omassa kappaleessaan "Everybody Needs Somebody to Love", jonka Rolling Stones esitti albumilla "The Rolling Stones No. 2" vuonna 1965.
Japanin painoksen bonuskappale:


title: Prypjatski

text: Prypjatski eli Pripetin kansallispuisto (, ) on Valko-Venäjän eteläosissa Homelin alueella sijaitseva kansallispuisto. Kansallispuisto kuuluu Mustaanmereen laskevan Dneprin ja sen suurimman sivuhaaran Pripetin () valuma-alueeseen. Minskistä on puistoon maanteitse noin 250 kilometriä.


title: Prypjatski

text: Kansallispuisto perustettiin vuonna 1996 aiemman, 1969 muodostetun vesistönsuojelualueen perustalle. Puiston pinta-ala on nykyään runsas 850 neliökilometriä. Tämä sijoittuu Homelin alueen Žytkavitšyn, Petrykaun ja Leltšytsyn piirien alueille ja enimmäkseen Pripetin jokilaaksoon pääuoman eteläpuolella. Luonnoltaan rikas kansallispuisto on osa Ramsarin sopimukseen kuuluvaa kansainvälistä kosteikkosuojelualuetta, johon liittyy myös Ukrainan puolella saman joen varrella oleva kansallispuisto.


title: Prypjatski

text: Kansallispuiston hallintokeskus ja puistoa esittelevä luontomuseo on Turaun historiallisessa kaupungissa. Pripetin pohjoisrannalla sijaitsevassa Petrykaun piirin Ljaskovitšin () kylässä on kansallispuiston opastus- ja majoituskeskus.


title: Storhamar Ishockey

text: Storhamar Ishockey on jääkiekkojoukkue Hamarista, Norjasta. Joukkue pelaa Norjan korkeimmalla sarjatasolla GET-ligaenissa.


title: Storhamar Ishockey

text: Storhamarin jääkiekko-osasto perustettiin 18. maaliskuuta 1957. Joukkueen värit ovat keltainen ja sininen.


title: Storhamar Ishockey

text: Storhamar Dragons pelaa kotiottelunsa Hamar Olympic Amphi Theatressa, 6000 paikkainen areena valmistui vuoden 1994 Lillehammerin talviolympialaisia varten. Joukkue on voittanut Norjan mestaruuden kuusi kertaa vuosina 1995, 1996, 1997, 2000, 2004 ja 2008.


title: Storhamar Ishockey

text: Merkittävin pelaaja Storhamarin historiassa on Erik Kristiansen, joka pelasi 20 kautta, tehden 509 maalia ja 406 syöttöä 649 ottelussa.


title: Radiosaari

text: Radiosaari on saari Suvisaaristossa. Hella Wuolijoki hankki sen pääjohtajakaudellaan Yleisradion henkilöstön virkistyspaikaksi.


title: Kalkan

text: Kalkan () on lomakeskus ja kalastajakylä Välimeren rannalla Antalyan maakunnassa Turkissa. Kalkan on osa Kaşin kaupunkia.


title: Kalkan

text: Kalkanin pääelinkeino on matkailu. Alueella tuotetaan nykyisin myös muun muassa oliiviöljyä.


title: Kalkan

text: Kalkan oli aikoinaan ainoa satama Fethiyen ja Kaşin välillä, joka saattoi tarjota laivoille turvaa myrskyjen aikana. 1800-luvun aikana Kalkanista kehittyi ehkä Antalyaa ja Fethiyeäkin merkittävämpi satama. Kalkanin satamasta on lastattu laivoihin muun muassa viljaa, seesaminsiemeniä, puutavaraa, hiiltä, viinirypäleitä, oliiviöljyä, viiniä, silkkiä ja puuvillaa. Kalkan tunnettiin aikoinaan kreikkalaisella nimellä "Kalamaki", sillä 150–200 vuotta sitten paikkakunnalla oli sekä turkkilaista että kreikkalaista alkuperää olevia asukkaita.


title: Kalkan

text: Kalkan oli kasvanut 1900-luvun alkuun mennessä melko suurikokoiseksi kyläksi. Samoihin aikoihin kylässä oli räätäleitä, kultaseppä, suutari sekä monia ravintoloita. Myös oma tullitalo perustettiin kylään vuonna 1915. Kreikka ja Turkki suorittivat vuonna 1923 väestönvaihdon, jonka vuoksi Kalkanin kreikkalaisperäinen väestö joutui muuttamaan Kreikan puolelle. Suurin osa muutti pääkaupunki Ateenan lähelle, mutta osa muutti myös läheiselle Kastelórizon saarelle ().


title: Kalkan

text: Vuonna 1928 Kalkanissa järjestettiin ensimmäiset paikallisvaalit. Kalkanin nykyinen peruskoulu perustettiin vuonna 1937. Turkin tieverkostoa parannettiin 1950-luvulla, mikä oli yksi syy Kalkanin kaupankäynnin heikkenemiseen. Tämä sai kalkanilaiset muuttamaan suurempiin kaupunkeihin työn perässä, sillä merenkulku oli kuihtunut. Matkailu Kalkanissa alkoi kehittyä 1960-luvulla.


title: Pentala

text: Pentala on saari Espoon Suvisaaristossa. Saarella on kokoa 130 hehtaaria, ja se on pääosin luonnonsuojelualuetta. Pentalassa on useita kymmeniä kesämökkejä sekä luonnontilainen Diksandin hiekkaranta.


title: Pentala

text: Pentalassa on pieni, noin 6,1 hehtaarin laajuinen Pentalanjärvi (), jossa on 0,15 hehtaarin kokoinen saari.


title: Pentala

text:
Pentalassa on aikanaan ollut muutaman kymmenen asukkaan saaristolaiskylä. Saarella ei enää ole ympärivuotista asutusta.
Pentalassa on Sigurd Frosteruksen piirtämä pursiseura Esbo segelföreningin paviljonki, jossa toimii kesäravintola "Paven". Espoon kaupunginmuseo avasi saaren vanhalla kalastajatilalla saaristolaismuseon kesällä 2018.


title: Pentala

text: Pentalassa järjestetään heinäkuussa saaristolaistapahtuma, jolloin saarelle pääsee viikonlopun ajan Espoon saaristoveneillä.


title: London Knights (Britannia)

text: London Knights oli englantilainen jääkiekkojoukkue Lontoosta. Joukkue perustettiin syyskuussa 1998 ja se pelasi Ison-Britannian sen aikaisella korkeimmalla sarjatasolla, Ice Hockey Superleaguessa. Kun Superleague lopetettiin kauden 2002-03 jälkeen ja London Arena myytiin, Knights ilmoitti lopettavansa toimintansa huhtikuussa 2003.


title: London Knights (Britannia)

text: Knights on ensimmäinen brittiläinen jääkiekkojoukkue, joka pelasi Continental Cupissa. Joukkue ei päässyt kuitenkaan vuoden 2001 turnauksessa kolmatta kierrosta pidemmälle. Knights pelasi turnauksessa myös suomalaista joukkuetta vastaan. Hallitseva Mestiksen mestari Jukurit otti tuolloin lontoolaisista voiton maalein 5-2.


title: Pixelmator

text: Pixelmator on Pixelmator Team Ltd.:n Mac OS X-alustalle luoma kuvakäsittelyohjelma, joka käyttää hyödyksi vapaan lähdekoodin komponentteja sekä Mac OS X:n tekniikoita. Pixelmatorissa kuvia voi muokata valinnan, maalauksen, retusoinnin, värinmuokkaustyökalujen, tasojen, värin hallinnan, automatisoinnin ja heijastusnäytön kaltaisen käyttöliittymän avulla. Pixelmator käyttää kuvien muokkaukseen Macin grafiikkakiihdyttimen suomia tehoja hyödyntämällä Core Image- ja OpenGL-tekniikoita.


title: Pixelmator

text: Ohjelmaa ei ole virallisesti saatavissa suomenkielisenä. Pixelmator Team Ltd. käyttää ohjelman kotoistukseen virallisia käännöspalveluja, joten käännösten määrä on rajallinen.


title: Pixelmator

text: Ohjelman saa muutettua suomenkieliseksi kolmannen osapuolen erillisellä käännöspaketilla.


title: Pixelmator

text: Pixelmator 1.0 julkaistiin 25. syyskuuta 2007 hintaan $59. Beta-versio tuli jakeluun jo 16. elokuuta 2007. Ohjelman kehittäjät avasivat betan aluksi julkiseen levitykseen mutta päättivät myöhemmin julkaista suljetun beta-version valitulle testiryhmälle .


title: Pixelmator

text: 12. toukokuuta 2008 Pixelmator Team Ltd. julkaisi Pixelmatorin version 1.2 nimellä "Draftsman". Tämän julkaisun mukana tuli muutamia usein tarvittavia ominaisuuksia kuten käyrätyökalu, monikulmio- ja lassotyökalu, viivaimet, ohjemerkit sekä mahdollisuus tasausruudukon näyttämiseen.


title: Pixelmator

text: Pixelmator 1.3 julkaistiin 11. marraskuuta 2008 koodinimellä "tempo". Se paransi ohjelman vakautta sekä paransi suurien kuvatiedostojen käsittelyä. Sen mukana tuli myös ominaisuus, jolla taikasauvan, maalipurkin ja uuden, Magic Eraser -työkalun toleranssia pystyi säätämään lennossa, napsauta-ja-raahaa-toimintoa käyttäen. Myös Värisävy ja kirkkaus -toiminto, Korvaa väri -toiminto ja Väritä-toiminto uudistettiin. Tämän version myötä Pixelmator oli lopultakin saatavilla englannin ja saksan lisäksi muillakin kielillä – ranskaksi ja espanjaksi.


title: Pixelmator

text: Pixelmatorin versio 1.4, koodinimeltään "sprinkle" toi mukanaan uuden maalausjärjestelmän sekä mahdollisuuden luoda edistyneempiä siveltimiä. Tämän version mukana tuli lisäksi tuki Adobe Photoshopin siveltimien tuomiselle ohjelmaan sekä uusi pilvimaisemien suodin. Versiossa 1.4.1 mukaan tuli kohinasuodin.


title: Risto Vilhunen

text: Risto Vilho Olavi Vilhunen alias Leonardo da Vilhu (s. 28. lokakuuta 1945 Kuopio) on suomalainen taidemaalari ja taiteen kerääjä. Vilhunen valmistui Taideakatemian koulusta vuonna 1968.


title: Risto Vilhunen

text: Vilhunen tunnettiin 1960-luvulla pop-taiteen tekijänä. Tuolloin hän teki kirkkain värein maalattuja kehyksen muotoa rikkovia teoksia, joissa oli ulkomaisista lehdistä kerättyjä vanhoja mainoksia.


title: Risto Vilhunen

text: 1970-luvun alussa Vilhunen innostui Italian renessanssin taiteesta ja otti taiteilijanimekseen Leonardo da Vilhu. Samalla hän jätti pop-taiteen ja alkoi maalata maisemia. Maisemissa on usein vanhoja puurakennuksia, kuten latoja ja aittoja. Niissä on myös huomiota herättävät kehykset, mistä syystä Vilhusta on sanottu kehystaiteilijaksi.


title: Risto Vilhunen

text: Samoihin aikoihin Vilhunen perusti veistospuiston, joka on Sotungin kylässä Itä-Vantaan ja Sipoon rajalla. Puistossa on muun muassa Vilhusen viinapiruveistoksia.


title: Risto Vilhunen

text: Siellä sijaitseva talo Vilhuseksi kutsuttu rakennus on Risto Vilhusen koti ja ateljee. Rakennuksen modernistisen, puutaloarkkitehtuuria edustavan ateljeeosan (1971) suunnittelivat arkkitehdit Juhani Pallasmaa ja Kristian Gullichsen. Asuinosa ja eteistila (1978-83) on arkkitehti Jyrki Kalkeen piirtämä. Osista viimeisenä valmistui matala kuistiosa, jolla ateljee liitettiin asuintaloon.


title: Risto Vilhunen

text: Vilhuselle myönnetiin Vantaan kulttuuripalkinto vuonna 1995.


title: Risto Vilhunen

text: Vilhunen alkoi kerätä taidetta 1990-luvun puolivälissä. Vuonna 2009 taidekokoelmassa oli 4 140 teosta, joista ikoneita yli 500. Vilhunen lahjoitti kokoelman Kuopioon Vantaan kaupungin jahkailtua liian pitkään asiassa.


title: Risto Vilhunen

text: Kokoelman pohjana oli 1 500 piirustusta ja grafiikanlehteä suomalaisilta taiteilijoilta. Moni nimekäs kotimainen taiteilija lahjoitti kokoelmaan teoksiaan. Lisäksi Vilhunen on ostanut ja vaihtanut teoksia. Kokoelmassa on useiden keskeisten impressionistien töitä. Pierre-Auguste Renoirin maalauksen hän sai vaihdossa tukholmalaisen galleristin kanssa. Suomalaisten nykytaiteilijoiden ohella kokoelmassa on muun muassa Goyan, Rembrandtin, Berthe Morisotin, Ilja Repinin, von Wrightin, Wäinö Aaltosen, Tyko Sallisen, Marc Chagallin ja Fanny Churbergin teoksia.


title: Risto Vilhunen

text: Vilhusen kokoelman sanotaan olevan yksi suurimmista yksityisen taiteilijan kokoelmista. Ranskalaisen Edgar Degasin kokoelmassa oli noin 5 000 työtä. Vilhunen on sanonut keräävänsä intuitiolla ja keräilyn toimivan alkoholismin jatkeena, ”piristyksenä johon jää koukkuun”.


title: Risto Vilhunen

text: Kesällä 2018 uutisoitiin, että Vilhunen lahjoittaa taidekokoelmansa osan, joka koostuu ikoneista ja muusta kristillisestä esineistöstä Suomen ortodoksiselle kirkkomuseolle. Lahjoitukseen kuuluu lähes 900 esinettä, joista vanhimmat ovat 1700-luvulta. Siinä on ikoneiden lisäksi liturgisessa jumalanpalveluksessa käytettyjä tekstiilejä ja sakraaliesineitä.


title: Alone I Break

text: Alone I Break on yhdysvaltalaisen metalliyhtye Kornin lokakuussa 2002 julkaistu "Untouchables"-albumin kolmas single. Kappaleesta julkaistiin musiikkivideokin.


title: Alone I Break

text: Kappaleen musiikkivideossa Kornin jäsenet soittelevat, kunnes heillä tulee jostakin syystä riitaa. Jonathan Davis murhaa vihoissaan kaikki yhtyetoverinsa. Ammeessa rentoutumassa olevan ”Munkyn” Davis tappaa työntämällä sähkölaitteen veteen. Samaan aikaan ”Head” puhuu kännykkään ja ihmettelee, miksi valot vilkkuvat. Hän menee parvekkeelle puhumaan, jolloin Davis työntää hänet parvekkeelta alas. Seuraavaksi Davis menee David Silverian huoneeseen, missä tämä nukkuu kaksi naista kainalossaan. Davis asettaa tyynyn tämän pään päälle, jolloin Silveria tukehtuu kuoliaaksi. Samalla ”Fieldy” on tehnyt itselleen ruokaa. Davis laittaa myrkkyä hänen ruokaansa, jolloin Fieldy kuolee. Lopuksi Davis astelee ulos talosta.


title: Evans Vanodine International

text: Evans Vanodine International PLC on Yhdistyneessä kuningaskunnassa toimiva yritys, joka valmistaa teolliseen käyttöön tarkoitettuja pesuaineita. Niitä viedään eri puolille maailmaa päämiesedustuksen avulla, myös Suomeen. Suomessa tuotteiden maahantuojana toimii Biofonte Oy.


title: Damien Karras

text: Damien Karras on Manaaja-elokuvissa esiintyvä fiktiivinen hahmo. Karras on vakava, vähäpuheinen kirkon psykiatrisena konsulttina toimiva pappi, joka epäilee menettäneensä uskonsa. Vaikka Karrasilla on omiakin ongelmia, kuten esimerkiksi äitinsä hiljattainen kuolema ja siitä aiheutuvat tunnontuskat, hän jaksaa kuitenkin auttaa Pazuzu-nimisen demonin riivaamaksi joutunutta Regan-tyttöä.


title: James Duncan McGregor

text: James Duncan McGregor (29. elokuuta 1860 – 15. maaliskuuta 1935) oli kanadalainen maatalouspioneeri ja Manitoban varakuvernööri. Hän kuului vapaamuurareihin.


title: James Duncan McGregor

text: McGregor syntyi Amherstburgissa, Ylä-Kanadassa (nykyisessä Ontariossa). Hän opiskeli Windsorin julkisessa koulussa, mutta ei käynyt collegea. Hän muutti Manitobaan vuonna 1877 ja työskenteli isänsä karjatilalla Brandonin kaupungissa. Hän oli ensimmäinen karjankasvattaja joka toi vuonna 1890 Skotlannista Aberdeen-Angus karjaa alueelle. Monet nykyiset Aberdeen-Angus lehmät ovat polveutuneet hänen tuomastaan laumasta, hän oli ensimmäinen tilallinen joka viljeli sinimailasta kaupallisesti ja hän oli vaikuttamassa läntisen Kanadan maatalouden monipuolistamisessa viljan kasvattamisesta muihin lajikkeisiin ja karjatalouteen. Hän voitti lukuisia palkintoja laumansa eläimillä.


title: James Duncan McGregor

text: McGregor osallistui Klondiken kultaryntäykseen vuonna 1896, jossa olleessan hän toimi Yukonin kaivostarkastajana vuosina 1897–1899. Myöhemmin hän perusti "Glencarnock stock farms"-tilan lähelle Medicine Hatin kylää (nykyisessä Albertassa), joka oli tiettävästi aikansa suurin läntisessä Kanadassa, omistaen noin 800 km² maata, 10 000 lehmää ja 2 000 hevosta.


title: James Duncan McGregor

text: Hänelle tarjottiin Manitoban maatalousministerin virkaa vuonna 1917, mutta hän kieltäytyi tarjouksesta. Hänet nimitettiin Manitoban varakuvernööriksi vuonna 1929, hän oli ensimmäinen virkaan nimitetty jolla ei ollut poliittista menneisyyttä. Hän toimi virassa laissa määritellyt viisi vuotta ja seuraajansa William Johnston Tupper astui virkaan 1934. Hän kuoli pian tämän jälkeen 15. maaliskuuta 1935 Winnipegissä.


title: Did My Time

text: Did My Time on yhdysvaltalaisyhtye Kornin Take a Look in the Mirror -albumin ensimmäinen single, joka julkaistiin heinäkuussa 2003. Kappaleesta on tehty musiikkivideo -elokuvaan liittyen. Kappale on myös saanut Grammy-ehdokkuuden kategoriassa "Best Metal Performance".


title: Right Now (Kornin kappale)

text: Right Now on metallibändi Kornin "Take a Look in the Mirror" -albumin toinen (tai ensimmäinen, jos ei lasketa yhtyeen tekemää kappaletta "Did My Time") single. Kappale julkaistiin lokakuussa 2003. Kappale on soitettu monesti Kornin konserttien avauskappaleena.


title: Right Now (Kornin kappale)

text: Yhtyeen laulaja Jonathan Davis kertoi haastattelussa kappaleen sanoituksesta (suomennettu):"Kappale kertoo periaatteessa siitä, että herään vihaisena maailmaa kohtaan, vihaan kaikkia ja kaikkea ympärilläni. Luulen, että jokaisella on joskus ollut sellainen päivä, jolloin ei herättään halua puhua kenellekään ja on vain vihainen. Minulla oli ollut sellainen päivä, ja kirjoitin siitä. Purin siinä kaikkiin kohdistunutta turhautumistani."


title: Right Now (Kornin kappale)

text: Kappaleen musiikkivideolla seikkailee lyhytanimaatioiden hahmo Lloyd, joka tekee videossa itselleen erilaisia groteskeja asiota. Lloyd muun muassa viiltelee sormistaan nahkat pois, puhkaisee silmänsä ja työntää lyijykynän korvien kautta aivoihin.


title: Kuulamakrilli

text: Kuulamakrilli ("Auxis rochei") on ahvenkalojen lahkoon kuuluva makrillikala. Lajin toinen suuri vihollinen ihmisen ohella on miekkavalas.


title: Kuulamakrilli

text: Kuulamakrilli kasvaa keskimäärin 50 cm pitkäksi. Sen muuten suomuttoman vartalon etuosassa ja kyljissä toiseen selkäevään asti on suurehkoja suomuja.


title: Kuulamakrilli

text: Kuulamakrillin vartalo on sininen selässä tummempi, vatsassa vaaleampi. Pään etuosa on tummempi kuin kiduskannet. Makrillimaisia raitoja on vain kylkiviivan yläpuolella vartalon takaosassa. Sen ensimmäinen selkäevä on lyhyt ja kolmiomainen, lähes samanlainen kuin toinen selkäevä ja peräevä. Harvalla muulla makrillilla se on samanlainen. Kaikki evät ovat sinertävän- tai tummanharmaita.


title: Kuulamakrilli

text: Kuulamakrillia tavataan useimmilla maapallon lämpimillä merialueilla. Itäisen Tyynenmeren kannat on kuvattu omaksi alalajikseen "A. rochei eudorax". Kuulamakrilli näyttää olevan herkästi haavoittuva laji, sillä sen esiintymisalueet ovat supistuneet.


title: Kuulamakrilli

text: Kuulamakrillit syövät suurissa parvissa pienempiä kaloja, kalmareita, äyriäisiä ja sirkkaäyriäisiä.


title: Kuulamakrilli

text: Kuulamakrilli on erittäin arvostettu punertavalihainen kala, jota pyydetään suuria määriä lähinnä troolilla sen kutemisaikana, loppukesällä. Kalaa ei yleensä näekään Euroopan kalatiskeillä -ja toreilla muihin vuodenaikoihin.


title: Makrillikalat

text: Makrillikalat (Scombroidei) on ahvenkalojen (Perciformes) lahkoon kuuluva kalojen alalahko.


title: Makrillikalat

text: Alalahkoon kuuluu neljä heimoa. Heimojen luokitus vaihtelee eri lähteiden mukaan.Heimot joiden luokitus ei ole vakiintunut:


title: Luolajan-Mikkola

text: Luolajan-Mikkola on suomalainen sukunimi, joka on muun muassa seuraavilla henkilöillä:


title: Anastrotsoli

text: Anastrotsoli (CHN) on rintasyövän vaihdevuosien jälkeiseen hoitoon käytettävä lääkeaine. Sen teho perustuu aromataasientsyymin estämiseen.


title: Anastrotsoli

text: Anastrotsolin lähtöaineena on 3,5-bis(bromimetyyli)tolueeni. Sen bromiatomit korvataan nitriiliryhmillä kaliumsyanidin avulla. Seuraavaksi muodostunut tuote metyloidaan eli siihen liitetään metyyliryhmiä. Lopuksi molekyyliin liitetään triatsoliryhmä.


title: Anastrotsoli

text: Anastrotsoli estää estrogeenien synteesissä tarvittavan entsyymin, aromataasin, toimintaa ja täten hidastaa kasvaimien kehittymistä. Anastrotsolin on todettu tutkimuksissa ehkäisevän rintasyövän uudelleen puhkeamisen riskiä tehokkaammin, kuin usein käytetty tamoksifeeni. Aromataasientsyymi ei ole erityisen valikoiva siihen liittyvien substraattien suhteen, jonka seurauksena myös aldosteronin ja kortisolin tuotannossa saattoi ilmetä häiriöitä käytettäessä vanhemman sukupolven aromataasinestäjiä. Tällainen lääkeaine on muun muassa aminoglutetimidi. Anastrotsolilla ei ole havaittu olevan haittaavaa vaikutusta kortisolin tuotantoon.. Anastrotsolia käytetään pääasiassa syövän liitännäishoitona lääkkeen kalleuden vuoksi.


title: Anastrotsoli

text: Anastrotsoli estää aromataasin toimintaa niin tehokkaasti, että estrogeenihormonien tuotanto lakkaa lähes täysin. Tämän vuoksi sen käyttö altistaa osteoporoosille ja luunmurtumille. Lääke voi aiheuttaa kuumia aaltoja, uneliaisuutta, allergiaa ja huonoa oloa, johon voi liittyä oksentelua.


title: Hallintoasia

text: Hallintoasia on julkisen hallintoviranomaisen hallinnollisessa järjestyksessä käsittelemä asia. Laajasti ymmärrettynä käsite kattaa myös hallintolainkäytön, hallinnolliset valitusasiat, hallintoriita-asiat, tosiasiallisen hallintotoiminnan ja tosiasiallisen julkisen vallan käytön. Suppeammin käsitettynä hallintoasia tarkoittaa hallintomenettelyssä käsiteltävää asiaa. Hallintoasioita eivät ole lainsäädäntöön, lainkäyttöön ja yksityisoikeuteen liittyvät asiat. Hallintoasiassa viranomainen tekee kirjallisen päätöksen.


title: Hallintoasia

text: Valtiovallan kolmijakoon perustuvassa jaottelussa hallintoasioita käsittelevät toimeenpanovaltaan kuuluvat viranomaiset. Asian tekee tulkinnanvaraiseksi se, että myös tuomioistuimet käsittelevät eräitä hallintoasioita. Rajan hallintoasioiden ja yleisiin tuomioistuimiin kuuluvien rikos- ja riita-asioiden välille vetää vakiintunut oikeuskäytäntö.


title: Reino Hintsa

text: Reino Johannes Hintsa (8. heinäkuuta 1907 – 14. joulukuuta 1979) oli suomalainen jalkapalloilija.


title: Reino Hintsa

text: Keskustukena pelannut Hintsa edusti mestaruussarjassa pelannutta Viipurin Susia 1931–1938. Hänen paras saavutus oli SM-pronssi 1933 ja 1937. Kaikkiaan Hintsa pelasi kahdeksan kauden aikana 102 pääsarjatason ottelua, joissa hän teki neljä maalia.


title: Reino Hintsa

text: Maajoukkueessa Hintsa pelasi yhden maaottelun vuonna 1928.


title: Hallintotoimi

text: Hallintotoimi on julkisen vallan käyttämisen muoto, joka perustaa, muuttaa tai kumoaa kansalaisen tai yhteisön oikeuksia tai velvollisuuksia. Hallintotoimella viranomainen soveltaa lainsäädäntöä konkreettisesti ja yksipuolisesti hallintokoneiston ulkopuoliseen tahoon. Virkatoimi eli hallinnon toimi on puolestaan yleisnimitys, jonka piiriin hallintotoimet kuuluvat. Virkatoimia ovat myös esimerkiksi hallintopalvelut. Hallintopäätös on eräs hallintotoimi, mutta kaikki hallintotoimet eivät ole hallintopäätöksiä. Toisinaan hallintotoimesta tehdään hallintosopimus.


title: Hallintotoimi

text: Hallintotoimet ryhmitellään hallintopäätösten tavoin kolmeen ryhmään: etuja suoviin, oikeuksia perustaviin sekä velvoitteita tai rajoituksia asettaviin. Hallintotoimia ovat esimerkiksi hallintolupa, hallintomaksu, hallintosanktio sekä hallinnolliset kiellot ja rajoitukset. Niihin kuuluvat myös viranomaistoimet, jotka koskevat tahdosta riippumatonta hoitoa ja päätösten pakkotäytäntöönpanoa. Hallintotoimina ei kuitenkaan pidetä sellaista julkishallinnon toimintaa, johon ei liity julkisen vallan käyttöä ja välittömiä oikeusvaikutuksia. Tällaista tosiasialliseksi hallintotoiminnaksi kutsuttua palvelujen tuottamista on esimerkiksi opetus ja sairaanhoito.


title: Hallintotoimi

text: Hyvinvointivaltiossa hallintotoimien valtaan liittyvä luonne ja ehdoton yksipuolisuus on vähitellen väistynyt, kun on laajennettu hallintomenettelyn ja yksityisten oikeuksien sääntelyä. Samalla ovat lisääntyneet etuja tarjoavat ja julkisia palveluja toteuttavat hallintotoimet. Kansalaisen tai yhteisön kuulemisesta on tullut välttämätöntä ennen hallintotoimen suorittamista. Joissakin toimissa edellytetään myös kansalaisen suostumusta.


title: Malan

text: Malan-nimisiä henkilöitä ovat muun muassa:


title: Harri Holli

text: Harri Antero Holli (s. 19. tammikuuta 1949 Tampere) on entinen suomalainen jalkapalloilija.


title: Harri Holli

text: Maalivahtina pelannut Holli edusti urallaan Tampereen Ilves-Kissoja 1967–1971, ruotsalaista IK Bragea 1972, Lahden Reipasta 1973–1977 ja Tampereen Ilvestä 1978–1981. Hän voitti Reippaassa Suomen Cupin kolmesti vuosina 1973, 1974 ja 1976. Mestaruussarjassa hänen paras saavutuksensa oli SM-hopea 1974. Kaikkiaan Holli pelasi 12 kauden aikana 154 pääsarjatason ottelua, joissa hän teki kaksi maalia. Maajoukkueessa Holli pelasi kaksi maaottelua vuonna 1974.


title: Harri Holli

text: Holli on jatkanut jalkapallon parissa myös pelaajauran jälkeen. Hän toimi Tampereen Ilveksen apuvalmentajana mitalivuosina, sekä päävalmentajana 1987–1988. Tämän jälkeen Holli on toiminut FC Ilveksen joukkueenjohtajana, Tampere Unitedin markkinointijohtajana ja toimitusjohtajana sekä Ilveksen naisten liigajoukkueen managerina.


title: Harri Holli

text: Holli on saanut toiminnastaan muun muassa maanpuolustusmitalin (1998), Suomen liikuntakulttuurin ja urheilun ansiomitalin kultaisin ristein (2011) sekä liikunnan ansioristin (2015).


title: Edvard Hollmén

text: Edvard Hollmén (s. 28. toukokuuta 1902) oli suomalainen jalkapalloilija.


title: Edvard Hollmén

text: Laitahyökkääjänä pelannut Hollmén edusti urallaan 1925–1939 Kiffeniä ja Helsingin Kullervoa. Kaikkiaan hän pelasi kolmen kauden aikana 20 mestaruussarjan ottelua, joissa hän teki kuusi maalia. Maajoukkueessa Hollmén pelasi kaksi maaottelua vuonna 1928.


title: Anton Honka

text: Anton Honka (s. 24. huhtikuuta 1919 Turku) oli suomalainen jalkapalloilija, jääkiekkoilija ja käsipalloilija.


title: Anton Honka

text: Laita- ja välihyökkääjänä pelannut Honka edusti urallaan Turun Palloseuraa 1937–1946 ja Turun Pallokerhoa 1946–1955. Hän voitti Turun Palloseurassa kaksi Suomen mestaruutta vuosina 1939 ja 1941. Kaikkiaan Honka pelasi yhdeksän kauden aikana 103 pääsarjatason ottelua, joissa hän teki 51 maalia. Maajoukkueessa Honka pelasi vuosina 1939–1945 yhteensä neljä maaottelua.


title: Anton Honka

text: Jalkapallon lisäksi Honka pelasi myös jääkiekkoa ja käsipalloa. Hän voitti Turun Palloseurassa SM-hopeaa ja oli SM-sarjan paras maalintekijä kaudella 1942–1943. Honka pelasi myös Turun Palloseuran käsipallojoukkueessa, joka voitti mestaruuden 1944.


title: Heartbreaker/Days

text: Heartbreaker/Days on suomalaisen rockyhtye The Rasmuksen single albumilta Into. Single julkaistiin 11. maaliskuuta 2002.


title: Heartbreaker/Days

text: Single oli viisi viikkoa Suomen virallisen singlelistan ykkösenä.


title: Miss World (albumi)

text: Miss World on suomalaisen punkrockyhtye Briardin vuonna 1983 julkaistu albumi. Briardin varsinaisena toiminta-aikana 1977–1980 yhtyeeltä ilmestyi ainoastaan neljä singleä. Vuonna 1983 Briard koottiin uudelleen "Miss Worldin" levytystä varten ja "Miss World" on ainoa Briard-nimellä julkaistu studioalbumi. Albumi ilmestyi CD-muodossa vuonna 2005. CD-versiossa on varsinaisen albumin lisäksi sen kappaleiden live-versioita ja Briardin aikaisempi singletuotanto.


title: Veronika Zemanová

text: Veronika Zemanová (s. 14. huhtikuuta 1975 České Budějovice) on tšekkiläinen alastonmalli ja pornonäyttelijä.


title: Yleisurheilu kesäolympialaisissa 1896 – miesten korkeushyppy

text: Miesten korkeushyppy kesäolympialaisissa 1896 käytiin 10. huhtikuuta. Kilpailuun osallistui viisi urheilijaa ja siinä Yhdysvallat otti kolmoisvoiton.


title: Jazz (Ry Cooder)

text:
Jazz on yhdysvaltalaisen muusikon Ry Cooderin vuonna 1978 julkaistu musiikkialbumi.
http://www.rylanders.free-online.co.uk/RySite/RyPages/Jazz.html


title: Yleisurheilu kesäolympialaisissa 1896 – miesten seiväshyppy

text: Miesten seiväshyppy kesäolympialaisissa 1896 käytiin 10. huhtikuuta. Kilpailuun osallistui viisi urheilijaa, joista kaksi oli Yhdysvalloista ja kolme Kreikasta. Yhdysvaltalaiset olivat omaa luokkaansa, sillä he aloittivat kisansa vasta silloin kun kreikkalaiset olivat jo pudonneet. Lopulta heikompikin amerikkalainen hyppäsi 60 senttiä parhaita kreikkalaisia korkeammalta.


title: Yleisurheilu kesäolympialaisissa 1896 – miesten kuulantyöntö

text: Miesten kuulantyöntö kesäolympialaisissa 1896 käytiin 7. huhtikuuta. Kilpailuun osallistui seitsemän urheilijaa viidestä eri valtiosta.


title: Zdenka Podkapová

text: Zdenka Podkapová (s. 6. elokuuta 1977 Brno, Tšekki) on tšekkiläinen pornomalli. Ennen malliuraansa hän oli kymmenen vuoden ajan ammattimainen voimistelija. Hän saavutti urallaan Tšekin mestaruuden. Ensimmäiset mallikuvat hänestä otettiin 1996. Vuonna 2001 hän oli Penthousen kuukauden lemmikki.


title: Yleisurheilu kesäolympialaisissa 1896 – miesten kiekonheitto

text: Miesten kiekonheitto kesäolympialaisissa 1896 käytiin 6. huhtikuuta. Monet kilpailijat eivät olleet heittäneet kiekkoa koskaan aiemmin, sillä lajia ei ollut koskaan ollut aiemmin kansainvälisessä kilpailussa. Vasta viimeinen ulkomaalainen heittäjä, Yhdysvaltain Robert Garrett peittosi kuuluisat kreikkalaisheittäjät ja voitti toisen olympiakultansa.


text: "X= yliastuttu"


text: Kilpailussa vain kolme parasta pääsivät kahdelle viimeiselle kierrokselle. Urheilijoita ei pystytä sijoittamaan tarkasti sijoille 5-9.


title: Y’all Want a Single

text: Y’all Want a Single on metallibändi Kornin studioalbumin Take a Look in the Mirrorin kolmas single, joka julkaistiin marraskuussa 2004. Kappaleen musiikkivideossa Kornin fanit heittelevät ja rikkovat paikkoja musiikkikaupassa, muun muussa Untouchables-levyjä. Videossa näkyy myös tietotekstiä singleistä yleensä.


title: Herbert Jamison

text: Herbert Brotherson Jamison (19. heinäkuuta 1875 Peoria – 22. kesäkuuta 1938) oli yhdysvaltalainen yleisurheilija, joka kilpaili 400 metrin juoksussa. Hän voitti lajissaan hopeaa Ateenan olympialaisissa 1896 ajalla 55,2 sekuntia.


title: Vígla

text: Vígla () on vuori Kastelórizon saarella Dodekanesian saaristossa Kreikassa. Se on saaren korkein kohta ja sen korkeus on 273 metriä.


title: Vígla

text: Vígla oli antiikin aikana saaren akropolis eli linnavuori. Vuorella on säilynyt jäänteitä muureista noin 60 metrin matkalta. Niiden on aiemmin ajateltu olevan kyklooppimuurin jäänteitä mykeneläiseltä ajalta. Nykyisten tutkimusten mukaan muurin jäänteet kuitenkin muistuttavat Vähän-Aasian Lyykiassa klassiselta ajalta roomalaiselle ajalle tavallisia rakenteita, ja ne ajoitetaan usein hellenistiselle kaudelle. Víglalle muurit on rakennettu mahdollisesti suojaamaan sisämaata sataman suunnasta tulevilta hyökkäyksiltä.


title: Veikko Hovivuori

text: Veikko Hovivuori (s. 21. kesäkuuta 1948) on entinen suomalainen jalkapalloilija.


title: Veikko Hovivuori

text: Hyökkääjänä pelannut Hovivuori edusti urallaan mestaruussarjassa Tampereen Ilves-Kissoja 1970–1971 ja 1973–1974. Hän pelasi myös 1. divisioonassa Vasa IFK:ssa 1972, Tampereen Ilveksessä 1975–1977, Sepsi-78:ssa 1978–1979 ja Jyväskylän Palloilijoissa 1980–1981. Kaikkiaan Hovivuori pelasi neljän kauden aikana 77 pääsarjatason ottelua, joissa hän teki 11 maalia. Lisäksi hän viimeisteli 45 maalia 1. divisioonassa.


title: Veikko Hovivuori

text: Maajoukkueessa Hovivuori pelasi yhden maaottelun vuonna 1970.


title: Ian McShane

text: Ian David McShane (s. 29. syyskuuta 1942 Blackburn, Lancashire, Englanti, Iso-Britannia) on englantilainen näyttelijä. Hänen tunnetuimmat roolinsa lienevät antiikkikauppias Lovejoyn rooli televisiosarjassa "Lovejoy" sekä 2000-luvulla Al Swearengenin rooli sarjassa "Deadwood", josta hän sai Golden Globen parhaasta miespääosasta draamasarjassa.


title: Ian McShane

text: McShane teki ensimmäisen elokuvaroolinsa vuonna 1962 saatuaan yhden päärooleista elokuvassa "The Wild and the Willing". 1980-luvulla hän hankki televisio-oikeudet Jonathan Gashin "Lovejoy"-kirjoihin ja näytteli itse pääroolin. "Lovejoyta" esitettiin kuuden tuotantokauden ajan vuosina 1986–1994. Hän esiintyi myös muutamissa "Magnumin", "Miami Vicen" ja "Dallasin" jaksoissa. Vuosina 2004–2006 hän esitti Al Swearengenia HBO:n sarjassa "Deadwood". Tästä roolista hän voitti Golden Globen ja oli ehdolla myös Emmyn ja SAG-palkinnon saajaksi. Hän on myös ollut vuonna 2011 " " elokuvassa esittämässä Mustapartaa. Vuonna 2012 hän näytteli "Lumikki ja metsästäjä" -elokuvassa yhtä kääpiöistä.


title: Ian McShane

text: McShane on toiminut myös ääninäyttelijänä. Hän toimi Ragnar Sturlussonin äänenä "Kultaisessa kompassissa" (2006) sekä Tai Lungin äänenä "Kung Fu Pandassa" (2008), josta hän oli ehdolla Annie-palkinnon saajaksi.


title: Jackie Lewis

text: Jackie Lewis (s. 1. marraskuuta 1936 Stroud, Gloucestershire) on entinen brittiläinen Formula 1 -kuljettaja. Hän osallistui kymmeneen Formula 1 -osakilpailuun kausilla 1961–1962. Hän saavutti yhteensä kolme MM-pistettä ajamalla neljänneksi Italian GP:ssä 1961. Lewis ryhtyi lammasfarmariksi F1-uransa jälkeen.


title: Rhodes State Office Tower

text: Rhodes State Office Tower on 192 metriä korkea Columbuksessa Ohiossa Yhdysvalloissa sijaitseva pilvenpiirtäjä ja Columbuksen korkein rakennus, joka valmistui vuonna 1974. Se on nimetty Ohion pitkäaikaisimman kuvernöörin Jim Rhodeksen mukaan ja siellä on osavaltion toimistotiloja.


title: Roberto Lippi

text: Roberto Lippi (17. lokakuuta 1926 Rooma – 31. lokakuuta 2011 Anzio) oli italialainen Formula 1 -kuljettaja. Hän osallistui kolmeen Formula 1 -osakilpailuun kausina 1961–1963. Hän keskeytti kerran ja karsiutui kahdesti, eikä saavuttanut pisteitä. Hän ajoi De Tomaso -tallissa.


title: Raimo Hukka

text: Raimo Hukka (s. 9. toukokuuta 1948 Pielisensuu) on entinen suomalainen jalkapalloilija.


title: Raimo Hukka

text:
Hyökkääjänä pelanneen Hukan ura alkoi 1. divisioonan Upon Pallosta 1966. Seuraavan kauden hän pelasi Lahden Pallossa 2. divisioonaa. Hukka palasi mestaruussarjaan nousseeseen Upon Palloon 1968 ja siirtyi sieltä edelleen Lahden Reippaaseen, jossa hän pelasi 1969–1977. Hän voitti Reippaassa Suomen mestaruuden 1970 ja neljä perättäistä Suomen Cupia 1972–1975. Hukka palasi kentille 2. divisioonan Lahden Palloseuran riveissä 1980 ja pelasi sen jälkeen vielä Reippaassa 1981–1984 sekä Lahden Työväen Palloilijoissa 1985–1986.
Kaikkiaan Hukka pelasi 11 kauden aikana 141 pääsarjatason ottelua, joissa hän teki 36 maalia.


title: Raimo Hukka

text: Maajoukkueessa Hukka pelasi vuonna 1974 kaksi maaottelua.


title: Keijo Hurri

text: Keijo Hurri (s. 5. joulukuuta 1927) on entinen suomalainen jalkapalloilija.


title: Keijo Hurri

text: Maalivahtina pelannut Hurri edusti urallaan Kotkan Jäntevää 1946–1948, 1951–1952 ja 1962 sekä Kuopion Palloseuraa 1950 ja 1953–1958. Hän pelasi myös Hämeenlinnan Pallokerhossa 1959–1961 ja Lahden Palloseurassa 1963. Hän voitti Kuopion Palloseurassa kaksi Suomen mestaruutta 1956 ja 1958. Kaikkiaan Hurri pelasi yhdeksän kauden aikana 147 pääsarjatason ottelua.


title: Keijo Hurri

text: Maajoukkueessa Hurri pelasi viisi maaottelua vuonna 1956.


title: Benjamin Kleibrink

text: Benjamin Philip Kleibrink (30. heinäkuuta 1985 Düsseldorf) on saksalainen florettimiekkailija ja lajin olympiakultamitalisti vuoden 2008 olympialaisista. Lontoon olympialaisissa 2012 hän saavutti pronssia floretin joukkuekilpailussa. Kleibrink on 174 cm pitkä ja edustaa OFC Bonn -seuraa.


title: Antero Hyttinen

text: Antero Hyttinen (s. 18. lokakuuta 1943) on entinen suomalainen jalkapalloilija.


title: Antero Hyttinen

text: Keskikentällä ja puolustajana pelannut Hyttinen edusti koko uransa ajan Mikkelin Palloilijoita vuosina 1961–1975. MP pelasi 1. divisioonassa 1965 asti ja sen jälkeen se pysyi mestaruussarjassa Hyttisen uran ajan. Hän voitti seurassa Suomen Cupin 1971. Mestaruussarjassa Hyttinen paras saavutus oli SM-hopea 1970 ja 1972. Kaikkiaan Hyttinen pelasi kymmenen kauden aikana 202 pääsarjatason ottelua, joissa hän teki 29 maalia.


title: Antero Hyttinen

text: Maajoukkueessa Hyttinen pelasi yhden maaottelun vuonna 1966.


title: Scoonie Penn

text: James "Scoonie" Penn (s. 9. tammikuuta 1977 New York, New York) on aktiiviuransa lopettanut yhdysvaltalainen koripalloilija.


title: Jyrki Hännikäinen

text: Jyrki Hännikäinen (s. 30. maaliskuuta 1965 Helsinki) on entinen suomalainen jalkapalloilija.


title: Jyrki Hännikäinen

text:
Laitapuolustajana pelannut Hännikäinen edusti urallaan pääsarjatasolla Kuusysiä 1983–1987 ja 1994–1995, Turun Palloseuraa 1988–1992. Lisäksi hän pelasi Kaarinan Pojissa 2. divisioonaa 1993 ja FC Hämeenlinnassa 1. divisioonaa 1995–1996.
Hän voitti Kuusysissä Suomen mestaruuden 1984 ja Suomen Cupin 1987 sekä Suomen Cupin Turun Palloseurassa 1991. Kaikkiaan Hännikäinen pelasi 12 kauden aikana 218 pääsarjatason ottelua, joissa hän teki yhden maalin.


title: Jyrki Hännikäinen

text: Maajoukkueessa Hännikäinen pelasi vuosina 1986–1989 yhteensä 16 maaottelua.


title: Aaparahkasammal

text: Aaparahkasammal ("Sphagnum lindbergii") on karujen rimpinevojen sammallaji. Se kuuluu "Sphagnaceae" -heimoon ja rahkasammalten sukuun.


title: Aaparahkasammal

text: Aaparahkasammal on iso ja väritykseltään yleensä vihreänruskea. Aaparahkasammalen varsi on paksu, rento ja tumma. Haaralehdet ovat ohuita ja kärjestään sirottavia. Ne ovat asettuneet viiteen riviin ja ne kiiltelevät. Varsilehdet ovat lapiomaiset ja risakärkiset. Aaparahkasammalen kärkisilmu näkyy ja sillä on kaksi ulospäistä ja kaksi alaspäistä haaraa.


title: Aaparahkasammal

text: Aaparahkasammal kasvaa pohjoisella pallonpuoliskolla havumetsävyöhykkeellä. Se on Suomessa aapasuoalueella yleinen, etelässä paikoittainen.


title: Aaparahkasammal

text: Aaparahkasammal kasvaa vähäravinteisilla soilla väli- ja rimpipinnoilla.


title: G’org’i Hristov

text: G’org’i Hristov (, s. 30. tammikuuta 1976 Bitola, Jugoslavia) on makedonialainen jalkapalloilija, pelipaikaltaan hyökkääjä. Hän edusti Suomen Veikkausliigan JJK:ta kaudella 2009.


title: G’org’i Hristov

text: Hristov on bitolalaisen Pelisterin kasvatti. Kaudella 1994–1995 alkaneela ammattilaisurallaan hän on pelannut muun muassa serbialaisessa Partizanissa, englantilaisessa Barnsleyssa sekä alankomaalaisissa NEC:ssä, Zwollessa ja Den Boschissa. Barnsleyyn hän siirtyi vuonna 1997 seuran silloisella siirtoennätyksellä 1,5 miljoonalla punnalla, mutta kauden 1997–1998 lopputulos oli putoaminen Valioliigasta. Hristovin uran paras kausi oli 2000–2001, jolloin hän teki NEC:lle 15 maalia Eredivisiessä.


title: G’org’i Hristov

text: Hristov pelasi myös Makedonian maajoukkueessa vuosina 1995–2005 tehden 16 maalia.


title: Umhlanga

text: Umhlanga (ruokotanssi) on Swazimaassa vuosittain elo- tai syyskuussa järjestettävä seremonia, jossa kymmenet tuhannet pääosin teini-ikäiset naimattomat tytöt kokoontuvat ympäri maata keräämiensä ruokojen kanssa kunnioittamaan kuningataräiti iNdlovukazia. Tytöt pukeutuvat lyhyeen hameeseen joka on koristellusti ja värikkäästi kirjailtu, ja ovat rinnat paljaina.


title: Umhlanga

text: Swazimaan kuninkaalla, Mswati III:lla, on tapana valita tyttöjen joukosta itselleen vuosittain uusi morsian entisten jatkoksi.


title: Charles Gmelin

text: Charles Gmelin (28. toukokuuta 1872 Krishnagar – 12. lokakuuta 1950 Oxford) oli brittiläinen yleisurheilija, joka kilpaili pikajuoksussa. Hän voitti pronssia Ateenan olympialaisissa 1896. Gmelin syntyi Bengalissa, jossa hänen isänsä työskenteli lähetyssaarnaajana, mutta muutti Englantiin vielä pienenä lapsena. Hän harrasti muitakin lajeja kuin yleisurheilua ja edusti Oxfordshireä jalkapallossa ja kriketissä.


title: Charles Gmelin

text: Gmelin osallistui ensimmäisissä kesäolympialaisissa sekä sadan että 400 metrin juoksuihin. Sadalla metrillä hän putosi jo alkuerissä, mutta pitemmässä pikajuoksussa hän sijoittui kolmanneksi. Vaikka useiden vuosien ajan Saksan Fritz Hoffmann sijoitettiin virheellisesti hänene edelleen ja tuolloin olympialaisissa ei jaettu palkintoja kolmanneksi sijoittuneille, hänet luokitellaan yleisesti olympiapronssin voittajaksi.


title: Ratsia (albumi)

text: Ratsia on Ratsian eponyymi esikoisalbumi, joka julkaistiin syksyllä 1979. Albumi äänitettiin kesällä 1979 Love Recordsin studiossa. Albumi nousi Suomen virallisen listan sijalle 22, ja se pysyi listalla yhteensä viisi viikkoa.


title: Ratsia (albumi)

text: Albumi on julkaistu myöhemmin kokonaisuudessaan vuoden 1988 kokoelma-albumilla "Antologia". Vuonna 2008 albumista julkaistiin CD-painos, ja vuonna 2011 Svart Records uudelleenjulkaisi levyn vinyyliformaatissa. CD-painoksen bonuskappaleiden ”Kassapäät” julkaistiin alun perin ”Lontoon skidit” -singlen B-puolella, ja ”Ihohygieniaa” ilmestyi "Hilselp"-kokoelmalla.


title: Ratsia (albumi)

text: Kaikki kappaleet säveltänyt ja sanoittanut Jyri Honkavaara sekä sovittanut Ratsia, ellei toisin mainittu.


title: Nándor Dáni

text: Nándor Dáni (30. toukokuuta 1871 Budapest – 31. joulukuuta 1949 Budapest) oli unkarilainen yleisurheilija ja olympiamitalisti, joka kilpaili keskimatkojen juoksuissa. Hän voitti hopeaa Ateenan olympialaisissa 1896 800 metrin juoksussa ajalla 2.11,8.


title: Ro (saari)

text: Ro () on pieni Kreikan saari, joka kuuluu Dodekanesian saariryhmään ja sijaitsee Kastelórizon eli Megístin saaren länsipuolella Turkin etelärannikon edustalla. Saaren pinta-ala on 1,476 neliökilometriä ja se on asumaton (vuonna 2011). Hallinnollisesti Ro kuuluu Megístin kuntaan, Ródoksen alueyksikköön ja Etelä-Egean saarten alueeseen.


title: Ro (saari)

text: Ro tunnetaan entisestä asukkaastaan nimeltä Déspoina Achladióti (1893–1982), jota kutsuttiin nimellä ”Kyrá tis Ro” () eli ”Ron rouva/valtiatar”. Achladióti nosti vuosikymmenten ajan joka aamu säästä riippumatta Kreikan lipun salkoon ja veti sen illan tullen alas. Lippu oli selvästi nähtävissä Turkista. Achladióti on haudattu Rolle, ja hänen haudallaan on vieraillut muun muassa Kreikan presidentti Károlos Papoúlias. Nykyisin saaren pienen sataman läheisyydessä on kaksi pientä taloa, joissa Achladióti asui, sekä pieni Pyhän Yrjön ("Ágios Geórgios") kirkko.


title: Ro (saari)

text: Egeanmerellä Dodekanesian saariryhmässä, lähellä Turkin rannikkoa sijaitseva kallioinen Ro yhdessä lähisaartensa kanssa muodostaa Megístin kunnan, joka kuuluu Ródoksen alueyksikköön ja Etelä-Egean saarten alueeseen. Ro sijaitsee Kastelórizon saaren lounaispuolella. Ro yhdessä Kastelórizon ja Strongylín saarten kanssa kuuluu Natura 2000 -verkoston piiriin.


title: Ro (saari)

text: Saari muistuttaa muodoltaan kreikkalaisten aakkosten rhoo-kirjainta (P, ρ), jonka perusteella se on saanut nimensä. Rolla on kaksi lahtea, Fragolimionas saaren eteläosassa sekä Aï-Giorgis luoteisosassa. Aï-Giorgiksessa on pieni satama, ja Rolle on mahdollista mennä ainoastaan veneellä. Rolla on hyvät uimamahdollisuudet, sillä merivesi on kirkasta.


title: Ro (saari)

text: Vanhoissa lähteissä saaresta on käytetty nimiä "Ropi" ja "Royi". Lähteissä on myös mainittu esimerkiksi etäisyys läheiselle Kastelórizon saarelle. Koska Ro sijaitsee Vähän-Aasian edustalla, on saarta käytetty aikoinaan muun muassa armeijan tukikohtana. Ro ja Kastelórizon saaren itäpuolella sijaitseva Strongylín saari kuuluivat antiikinaikaisen Rodoksen kaupunkivaltion sotilastarkkailuasemien ketjuun. Korkealle paikalle Rolla rakennettiin linnoitus, jota käytettiin vielä niin Bysantin, Johanniittain ritarikunnan kuin osmanienkin valtakaudella. Lisäksi kerrotaan, että Lámbros Katsónis -niminen mies olisi käyttänyt tätä Ron linnoitusta vuosina 1788–1792 tukikohtanaan. Katsónis 1 150 miehensä kanssa hyökkäsi heinäkuussa 1788 Kastelórizon saarelle ja sai sen haltuunsa osmaneilta taistelujen jälkeen. Kuitenkin vuonna 1792 osmanit valtasivat Kastelórizon takaisin.


title: Ro (saari)

text: Ron linnoituksessa on suorakulmionmuotoinen torni, joka on nykyisin noin neljä metriä korkea. Linnoituksessa myös on säiliö veden keräämistä varten sekä 300-luvulta eaa. peräisin oleva viinipuristin, jota on käytetty myös Rooman, Bysantin ja Johanniittain ritarikunnan valtakausien aikana.


title: H-Town

text: H-Town Oy on suomalainen vuonna 2002 perustettu pelimedian kustantaja, joka julkaisee kolmea aikakauslehteä ja useita eri verkkomedioita. H-Town Oy:n painotuotteisiin kuuluvat "Pelaaja", "Anime" sekä "PELAA!". "WoW-lehteä" se julkaisi vuosina 2008–2012.


title: H-Town

text: Pelaaja on lokakuussa 2002 perustettu suomalainen konsolipelien erikoislehti. Lehti käsittelee konsolipelaamista ja pelimaailman ilmiöitä. Lehden päätoimittajana toimii Miika Huttunen.


title: H-Town

text: Anime on suomalainen anime- ja manga-aiheinen aikakauslehti. Lehti ilmestyy 8 kertaa vuodessa, ja sen päätoimittajana toimii Petteri Uusitalo.


title: H-Town

text: PELAA! on peliaiheinen ilmaisjakelulehti, jota julkaistaan kuudesti vuodessa. PELAA! keskittyy koko perheen video- ja tietokonepeleihin, jättäen arvosteluistaan kokonaan pois K18-luokituksen saaneet pelit. Lehden päätoimittajana toimii Janne Pyykkönen.


title: Conflict: Desert Storm II

text: Conflict: Desert Storm II (myös nimellä Conflict: Desert Storm II: Back to Baghdad) on Pivotal Gamesin kehittämä sekä SCi:n ja Gotham Gamesin vuonna 2003 julkaisema kolmannen persoonan ammuntapeli.


title: Conflict: Desert Storm II

text: Peli on jatkoa "ille", ja tälläkin kertaa peli perustuu Lähi-itään Persianlahden sodan aikaan. Historiaa ei silti liiemmin noudateta, vaan pelintekijät ovat ottaneet taiteellisia vapauksia. Pelissä pelataan neljällä kommandolla, joilla suoritetaan useita tehtäviä pelin aikana.


title: Pelaa! (lehti)

text: PELAA! on H-Town Oy:n kustantama ilmaisjakelulehti, jota jaetaan kaikissa Prisma-marketeissa. Ensimmäinen numero ilmestyi vuonna 2005. Lehti ilmestyy kuusi kertaa vuodessa ja vuoden 2011 loppuun mennessä lehteä oli ilmestynyt 46 numeroa. Lehden sivumäärä vaihtelee 32 ja 40 sivun välillä.


title: Pelaa! (lehti)

text: PELAA! keskittyy koko perheen video- ja tietokonepeleihin, jättäen arvosteluistaan kokonaan pois K18-luokituksen saaneet pelit. Peliarvosteluiden lisäksi lehti kertoo pelimaailman tuoreimmat kuulumiset selkokielisyyteen pyrkien.


title: Risuviilakala

text: Risuviilakala ("Chaetodermis penicilligerus" vanh. myös "Chaetodermis penicilligera") on viilakaloihin kuuluva koralliriuttojen kala, jota joskus pidetään akvaariossa.


title: Risuviilakala

text: Risuviilakala kasvaa noin 31 cm pitkäksi. Sen litteä vartalo on höyhenmäisten ulokkeiden peitossa. Vartalon pohjaväri on ruskehtava, sinertävä tai violetinsävyinen, ja sitä kuvioivat mustat, ohuet vaakaviivat.


title: Risuviilakala

text: Risuviilakala elää indopasifisella merialueella Indonesiasta ja Malesiasta Australiaan ja Japaniin. Sen tyypillistä elinympäristöä ovat koralliriutat. Sitä tavataan yleensä paljon levää kasvavilla alueilla, mutta joskus se näyttää kulkevan jopa 50 metrin syvyydessä.


title: Risuviilakala

text: Risuviilakala syö levää ja sen joukossa pieniä äyriäisiä.


title: Strongylí (Megísti)

text:
Strongylí (; myös "Strongilí") on pieni Kreikan saari, joka kuuluu Dodekanesian saariryhmään ja sijaitsee Kastelórizon eli Megístin saaren kaakkoispuolella Turkin etelärannikon edustalla. Se on koko Kreikan itäisin paikka. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Strongylí kuuluu Megístin kuntaan, Ródoksen alueyksikköön ja Etelä-Egean saarten alueeseen.
Strongylí sijaitsee viisi meripeninkulmaa eli 9,26 kilometriä Kastelórizon saaresta kaakkoon. Strongylí on melko tasainen, noin 700 metriä leveä ja 1,5 kilometriä pitkä. Saarella kasvaa macchia-pensastoa. Strongylílla on hyvät uimamahdollisuudet, sillä merivesi on kirkasta.


title: Strongylí (Megísti)

text: Strongylí yhdessä Kastelórizon ja Ron saarten kanssa kuuluu Natura 2000 -verkoston piiriin.


title: Strongylí (Megísti)

text: Strongylílla sijaitsee Ypsilín majakka, joka on Kreikan itäisin rakennus.


title: Strongylí (Megísti)

text: Strongylín väkiluvun kehitys vuodesta 1947 vuoteen 2011:


title: WoW (lehti)

text: WoW oli H-Town Oy:n kustantama aikakauslehti. Lehden ensimmäinen numero ilmestyi lokakuussa 2008, vuonna 2009 ja 2010 ilmestyi kolme numeroa. Vuoden 2011 alusta lehti oli ensimmäistä kertaa myös tilattavissa ja ilmestymistiheys nousi neljään numeroon vuodessa. Lehti lopetettiin vuoden 2012 lopussa, jolloin sitä oli ilmestynyt 15 numeroa.


title: WoW (lehti)

text: WoW-lehti keskittyi World of Warcraft -verkkoroolipeliin, käsitellen sitä kokonaisuudessaan - itse peliä, pelaajia ja pelin ympärille muodostunutta elämäntapaa ja ilmiötä.


title: Sabbath Bloody Sabbath (kappale)

text: Sabbath Bloody Sabbath on brittiläisen heavy metal- yhtyeen Black Sabbathin kappale "samannimiseltä studioalbumilta". Kappale on hyvin tunnettu, etenkin sen riffi, joka on hyvin raskas. Sitä onkin kutsuttu "riffiksi, joka pelasti Black Sabbathin", koska yhtye ja musiikillinen johtohahmo, kitaristi Tony Iommi, kärsivät inspiraation puutteesta albumin sävellystyön alkaessa. Laulaja Ozzy Osbournen mukaan riffi syntyi, kun yhtye kuunteli Golden Earring-yhtyeen "Moontan"-albumia. Kappale julkaistiin editoituna singlenä Britanniassa, Euroopassa ja Aasiassakin. Se ei saanut listamenestystä, mikä ei kuitenkaan ollut yllättävää, sillä Black Sabbathia ei tunnettu ns. "single-yhtyeenä" ja pääpaino oli varsinaisissa albumi-kokonaisuuksissa. Kappaleesta tehtiin myös promovideo mainostamista varten.


title: Sabbath Bloody Sabbath (kappale)

text: Kappale on yhtyeen tyyliin moniosainen, sisältäen kevyempiä ja raskaampia osioita. Kappaleen ensimmäiset säkeistöt ja soolo menevät varsinaisen riffin myötä, sisältäen pari kevyempää välisoittoa. Soolon jälkeisen välisoiton jälkeen kappaleen kaksi viimeistä säkeistöä menevät erilaisen, hyvin raskaan riffin ja rumpali Bill Wardin perkussioita hyödyntävän kompin myötä. Kappaleen lopussa riffi ja rytmi muuttuvat jälleen ja kappale "feidautuu" Iommin sooloilun myötä. Basisti ja pääsanoittaja Geezer Butlerin mukaan kappaleen sanat kertovat "Sabbath-kokemuksista ja musiikki-bisneksen nurjasta puolesta yleisesti".


title: Sabbath Bloody Sabbath (kappale)

text: Huolimatta kappaleen klassikko-statuksesta, on sitä harvoin esitetty konserteissa. Kappaleen studio-versio on laulettu hyvin korkealta, ja näin ollen sen esittäminen livenä on haastavaa laulajalle. Yhtye on soittanut kappaleesta joillain kiertueilla lyhennetyn instrumentaali-version linkitettynä johonkin toiseen kappaleeseen. Kokonaisuudessaan kappale on kuultu 1990-luvulla Tony Martinin toimiessa yhtyeen vokalistina ja myös 1990-luvun lopun vuosina, jolloin alkuperäinen kokoonpano palasi yhteen. Ozzy Osbourne on versioinut kappaleen vuoden 1982 live-albumilleen "Speak of the Devil".


title: Sabbath Bloody Sabbath (kappale)

text: Bruce Dickinson esitti kappaleen Godspeedin kanssa "Nativity in Black" -tribuuttialbumille sekä soitti sitä livenä Iron Maidenin kanssa. Anthrax coveroi kappaleen EP:lleen "I'm the Man", ja ruotsalainen The Cardigans levylleen "Emmerdale". Myös suomalainen Tarot-yhtye on coveroinut kappaleen.


title: Sabbath Bloody Sabbath (kappale)

text:
A-puoli
B-puoli


title: Sabbath Bloody Sabbath (kappale)

text: Lähde:


title: Sabbath Bloody Sabbath (kappale)

text: Black Sabbath - Sabbath Bloody Sabbath YouTubessa


title: Herman

text: Herman tai Hermann on germaanisperäinen miehen etunimi, joka johtuu muinaissaksalaisesta sotajoukkomiestä, sotilasta tarkoittavasta nimestä Hariman. Samaa kantaa ovat muun muassa espanjan Armando ja venäjän German. Suomessa nimestä on käytössä myös muunnokset Hermanni ja Herkko.


title: Herman

text: Suomessa oli vuoden 2009 loppuun mennessä ollut kirjoilla kaikkiaan 11 695 Herman-nimistä miestä sekä kymmenkunta samannimistä naista. Muodossa Hermann nimi on annettu 305 henkilölle, jotka kaikki ovat miehiä.


title: Vyöjunkkeri

text: Vyöjunkkeri eli punatäplähuulikala ("Coris aygula") on huulikaloihin kuuluva koralliriuttojen kala, jota pidetään joskus suurissa meriakvaarioissa.


title: Vyöjunkkeri

text:
Vyöjunkkeri muuttuu aikuistuessaan täysin. Muodonmuutos alkaa 7–12 cm:n pituisena. Nuorena se on pohjaväriltään vaalea, päässä on hopeansävyisiä pilkkuja. Aikuisena koiras on tumman sinivihreä, vyötärön kohdalla kulkee leveähkö vaalea poikkiraita. Koiraalle kehittyy vanhemmiten otsaan kyhmy. Naaras on vaaleampi, ja sen etuosa säilyy pitempään pilkullisena. Selkäevässä on kaksi tummaa silmätäplää, jotka erottuvat hyvin poikasella ja kutuasuisella koiraalla. Kala kasvaa joidenkin lähteiden mukaan 60 cm pitkäksi, joidenkin mukaan jopa 120 cm, mutta yli 70 cm havainnot saattavat olla eri lajia.
Vyöjunkkeri elää indopasifisella merialueella Punaiseltamereltä Itä-Afrikkaan ja Etelä-Japaniin ulottuvalla alueella. Se elää koralliriuttojen läheisyydessä 2–30 m:n syvyydellä. Akvaariossa se tarvitsee vähintään 800 litran altaan, jossa on 10–15 cm hiekkaa, johon kala voi kaivautua.


title: Vyöjunkkeri

text: Vyöjunkkeri syö merisiilejä, simpukoita, rapuja ja muita pieniä selkärangattomia. Se kääntelee kiviä löytääkseen niiden alta saalista. Akvaariossa sitä ruokitaan lihapitoisella ravinnolla kuten pakastetuilla massiäyriäisillä ja hankajalkaisilla. Myös vitamiinilisä on tarpeen.


title: Sampokeskus

text: Sampokeskus on Rovaniemen keskustassa kävelykadun varrella sijaitseva kauppakeskus. Sampokeskus on yksi Rovaniemen kolmesta kauppakeskuksesta. Kauppakeskuksessa sijaitsee mm. elokuvateatteri Bio Rex Rovaniemi.


title: Ágios Geórgios

text: Ágios Geórgios (, suom. ”Pyhä Yrjö”) voi viitata seuraaviin paikkoihin Kreikassa:


title: Maryse Ouellet

text: Maryse Ouellet (s. 21. tammikuuta 1983, Montreal, Quebec) on kanadanranskalainen glamour -malli ja showpainija, joka esiintyi World Wrestling Entertainmentin RAW-brändissä nimellä Maryse.


title: Maryse Ouellet

text: Ouellet harjoitteli ennen malliuraansa kamppailulajeja, kuten karatea, judoa ja potkunyrkkeilyä. Hän kilpaili muun muassa Kyokushin karateturnauksissa ennen teini-ikää. Hän aloitti sittemmin uransa kauneuskilpailun kilpailijana voittamalla Miss Hawaiian Tropic Canada 2003 -kilpailun ja päätymällä toiseksi Miss Hawaiian Tropic 2004 -kilpailun kansainvälisissä finaalissa. Tämän jälkeen hän esiintyi monia kertoja erilaisissa lehdissä ja televisiokanavilla Kanadassa.


title: Maryse Ouellet

text: Kesällä 2006 Maryse osallistui World Wrestling Entertainmentin Diva Search -kilpailuun. Hän oli yksi kilpailun kahdeksasta parhaasta diivasta, mutta 24. heinäkuuta esitetyssä RAW-jaksossa hän oli jo toinen kilpailija, joka joutui lähtemään kilpailusta. Tappiosta huolimatta Maryse esitti WWE:lle pyynnön, jossa hän pyysi Ohio Valley Wrestlingiin kehityksellistä treeniä. Hän ymmärsi, että vaikka showpainista ei tulisikaan hänelle leipätyötä, hän oli kiitollinen siitä, että hänen unelmilleen oli annettu toinen mahdollisuus. WWE.comissa näyettiin haastattelu, jossa Maryse sanoi: "Voin vain itkeä, se on minun fiilikseni tällä hetkellä."


title: Maryse Ouellet

text:
Maryse solmi virallisesti sopimuksen WWE:n kanssa 24. elokuuta 2006, ja hänet nimitettiin Ohio Valley Wrestlingiin harjoittelemaan. Hänen ensimmäisiin tehtäviinsä kuuluivat esimerkiksi bikinikisoihin osallistuminen ja läsnäolo kulissien takana olevissa segmenteissä. Myöhemmin hän ryhtyi René Dupreen manageriksi. Marysen debyytti painikehässä tapahtui 16. joulukuuta 2006, jolloin hän, Kelly Kelly, Katie Lea, She Nay Nay ja Victoria Crawford voittivat ODB:n, Milena Rouckan, Josien, Beth Phoenixin ja Melodyn.
Maaliskuussa 2007 Maryse ryhtyi osa-aikaiseksi haastattelijaksi backstagelle. Keväällä 2007 hän osallistui Miss OVW -kilpailuun, jonka voitti ODB. Myöhemmin kesällä Maryse osallistui OVW Divalympics -kilpailuun. Suunnilleen näihin aikoihin hän ryhtyi myös Sylvain Grenierin manageriksi sekä OVW:ssä että RAW/SmackDown/ECW "House Show'ssa." Kun Florida Championship Wrestling avattiin kesällä 2007, Maryse siirtyi sinne kohentamaan taitojaan. 25. syyskuuta Maryse teki FCW-debyyttinsä Ryan O'Reillyn managerina. Kun Ryan jätti WWE:n 10. lokakuuta 2007, aloitti Maryse oman soolo- ja Tag Team -uran. 18. joulukuuta Maryse oli katsomassa painikehän kulmassa, kun Ted DiBiase Jr. voitti FCW Southern Heavyweight -mestaruuden.


title: Maryse Ouellet

text:
22. syyskuuta 2006 SmackDownissa Maryse esiintyi TitanTronilla (jättimäinen projektoriruutu) toivottamassa Montrealin katsojat tervetulleeksi SmackDownin ensiensiintymiseen CW Network -kanavalla. Maryse teki kuitenkin varsinaisen televisioesiintymisensä vasta 21. toukokuuta 2007 RAW'ssa, jolloin hän esitteli amerikkalaisen räppäri Timbalandin. Timbaland oli juuri julkaissut uuden singlensä nimeltä "Throw It on Me", jossa myös Maryse esiintyi.
Kun Maryse alkoi esiintyä useammin SmackDownissa vuoden 2008 alussa, hän alkoi käyttää hyväkseen snobimaisia kikkoja, mikä viittasi siihen, että hänestä oli tullut heel (pahis). 7. maaliskuuta 2008 Maryse osallistui uimapukukilpailuun Victoriaa, Michelle McCoolia, Cherryä ja Eve Torresia vastaan. Kilpailun päätteeksi Maryse ja Eve aloittivat tappelun. 14. maaliskuuta Marysesta tuli uimapukukilpailun ensimmäinen häviäjä. 28. maaliskuuta 2008 Maryse ja Victoria hävisivät "Wet and Wild" -ottelun Cherryä ja McCoolia vastaan.


title: Ágios Geórgios (Megísti)

text: Ágios Geórgios () on pieni Kreikan saari, joka kuuluu Dodekanesian saariryhmään ja sijaitsee Välimeressä Turkin etelärannikon edustalla lähellä Kastelórizon eli Megístin saarta. Saari on asumaton (vuonna 2011). Hallinnollisesti Ágios Geórgios kuuluu Megístin kuntaan, Ródoksen alueyksikköön ja Etelä-Egean saarten alueeseen.


title: Ágios Geórgios (Megísti)

text: Ágios Geórgios sijaitsee yhden meripeninkulman eli noin 1,8 kilometrin päässä Kastelórizosta koilliseen. Saaren läheisyydessä sijaitsee useita pieniä kalliosaaria.


title: Ágios Geórgios (Megísti)

text: Saari on saanut nimensä Pyhälle Yrjölle omistetusta pienikokoisesta kirkosta. Saarelle on mahdollista mennä veneellä, ja paikalliset menevät sinne puhtaana maanantaina ("Katharí Deftéra") ja vappuna.


title: Vuorotteluvapaa

text: Vuorotteluvapaa on pohjoismainen ja suomalainen järjestelmä, jossa vakituisessa työsuhteessa oleva, riittävän pituisen työhistorian kartuttanut henkilö voi jäädä määräaikaiselle vapaalle työstään. Vapaalle jäävän tilalle, mutta ei välttämättä samoihin tehtäviin, otetaan työvoimatoimistoon rekisteröitynyt työtön työnhakija.


title: Vuorotteluvapaa

text: Vuoden 2016 alusta alkaen Suomessa vuorotteluvapaalle jäämisen ehtona on 20 vuoden työhistoria. Työssäoloehtoa on viime vuosina korotettu kahdesti. Vuoteen 2014 asti riitti 10 vuoden työhistoria ja vuonna 2015 edellytettiin 16 vuoden työhistoriaa. Vuorotteluvapaan pituus on vähintään 100 ja enintään 180 päivää. Kela maksaa vuorotteluvapaan ajan vuorottelukorvausta, joka on 70 prosenttia hakijalle laskettavasta työttömyyspäivärahasta tai ansiosidonnaisesta työttömyyskorvauksesta. Aiemmin vuorotteluvapaan pituus oli 90–360 päivää ja yli 25 vuoden työhistoria oikeutti korotettuun vuorottelukorvaukseen, joka oli 80 prosenttia työttömyyspäivärahasta.


title: Vuorotteluvapaa

text: Vapaan voi pitää yhtäjaksoisesti tai jaksotettuna, kuitenkin niin, että lyhin jakso on aina vähintään kolme kuukautta. Työnantajalla on oikeus hylätä tai hyväksyä alaisensa vuorotteluvapaa-anomus. Sopimuksia tehdään kolme kappaletta: hakijalle, työnantajalle ja työvoimatoimistolle.


title: Vuorotteluvapaa

text: Vapaan tarkoituksena on edistää työntekijän jaksamista ja tarjota työttömälle työkokemusta. Vuorottelusijaisuus antaa työnantajalle tilaisuuden tutustua työtä tarvitsevaan ja kokeilla mahdollista uutta työyhteisön jäsentä ennen rekrytointia. Vuorotteluvapaan aikana on mahdollista opiskella kotimaisessa oppilaitoksessa tai matkustella menettämättä vuorottelukorvausta, mutta palkallinen työ aiheuttaa vuorottelusopimuksen purkamisen. Työntekijällä on oikeus palata vuorotteluvapaalta aikaisempaan tai siihen rinnastettavaan työhön.


title: Vuorotteluvapaa

text: Vuorotteluvapaan ajalta ei kerry vuosilomaa. Vapaan voi keskeyttää vain sopimalla, mutta vapaa päättyy automaattisesti äitiys-, isyys- tai vanhempainvapaan alkaessa. Mikäli henkilö saa sairauspäivärahaa, vuorottelukorvausta ei makseta. Vuorotteluvapaan ajalta kertyy eläkettä. Vuorotteluvapaan ajalta eläkkeen laskennan perusteena käytetään 55 prosenttia siitä ansiosta, josta vuorottelukorvaus on laskettu. Tästä ansion osuudesta eläkettä karttuu 1,5 prosenttia vuodessa.


title: Vuorotteluvapaa

text: Suomessa vuorotteluvapaa otettiin kokeiluluontoisesti käyttöön vuoden 1996 alussa voimaan tulleella määräaikaisella lailla. Se säädettiin aluksi kahdeksi vuodeksi, mutta myöhemmin sen voimassaoloa jatkettiin vuoden 2002 loppuun saakka. Vuorotteluvapaajärjestelmä vakinaistettiin vuoden 2003 alussa voimaan tulleella lailla. Vuorotteluvapaajärjestelmää uudistettiin vuoden 2016 alussa voimaan tulleilla lainmuutoksilla.


title: Black Symphony

text: Black Symphony on hollantilaisen Within Temptation -yhtyeen live-albumi ja DVD vuodelta 2008. Black Symphony on nauhoitettu konsertissa Rotterdamissa 7. helmikuuta 2008. Within Temptation esiintyi Rotterdamissa The Metropole Orchestra -orkesterin sekä Pa'dam-kuoron kanssa. Lisäksi konsertissa oli vierailevina esiintyjinä mm. Keith Caputo ja Anneke van Giersbergen.


title: Black Symphony

text: Black Symphony on julkaistu CD-, DVD- ja Blu-ray-formaateissa. DVD- ja Blu-ray-julkaisut sisältävät Rotterdamin konsertin lisäksi mm. materiaalia toisesta konsertista Eindhovenista sekä musiikkivideoita.


title: Black Symphony

text: Within Temptation & Metropole Orchestra: Black Symphony Konsertti Eindhovenissa 2007


title: Black Symphony

text: Musiikkivideot


title: Black Symphony

text: Making of...


title: Black Symphony

text:
World Tour Impressions
EkstramateriaaliCD 2


title: Tšulymilaiset

text: Tšulymilaiset (muita nimityksiä "tšulyminturkkilaiset", "tšulymintataarit") ovat Venäjällä Tomskin alueella ja Krasnojarskin aluepiirissä asuva, turkkilaista tšulymin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.


title: Tšulymilaiset

text: Tšulymilaiset elävät Tšulymin ja sen sivujokien Jajan ja Kijan varsilla. 1800-luvun lopussa heitä oli 4 800 henkeä. Neuvostoaikana heidät luettiin hakasseiksi. Venäjän vuoden 2002 väestönlaskennassa rekisteröitiin 656 tšulymilaista ja 270 tšulymin kielen puhujaa. Heistä kaikki osaavat venäjää. Nykyään suurin osa tšulymilaisista asuu Tomskin alueen Teguldetin piirissä.


title: Tšulymilaiset

text: Tšulymilaisten esi-isiä ovat Etelä-Siperian turkkilaiset heimot, joihin on sekoittunut selkuppeja, kettejä ja mongoleja. Myöhemmin osa tšulymilaisista on sulautunut Siperian tataareihin ja venäläisiin.


title: Tšulymilaiset

text: Perinteisiä elinkeinoja ovat metsästys, kalastus ja keräilytalous. Venäläisiltä omaksuttiin maanviljely. 1800–1900-lukujen vaihteessa tšulymilaiset asuivat erillisissä kesä- ja talvileireissä, jotka sittemmin korvattiin venäläismallisilla vakituisilla asutuksilla. Ruokavalion perustan muodostivat kala, riista ja villikasvit. 1800-luvulla alettiin syödä vilja- ja maitotuotteita sekä kotieläinten lihaa. Sukuyhteisön korvasi 1600–1700-luvuilla naapuriyhteisö. Patriarkaalisista suurperheistä luovuttiin 1800-luvun aikana. Uskonnoltaan tšulymilaiset ovat ortodokseja. Kristinuskon rinnalla säilyi 1900-luvun alkuun saakka perinteisiä uskomuksia ja šamanismi.


title: Henri Laaksonen

text: Henri Joona Julius Laaksonen (s. 31. maaliskuuta 1992 Lohja) on suomalais-sveitsiläinen tennispelaaja. Hänen toistaiseksi paras sijoituksensa kaksinpelissä on ollut ATP-listan sija 93 elokuussa 2017. Hän voitti alle 16-vuotiaiden kaksinpelin Euroopan-mestaruuden vuonna 2008.


title: Henri Laaksonen

text: Seuratasolla Laaksonen edustaa Grasshopper Club Zürichiä. Suomessa pelatessaan hän edusti Hyvinkään Tennisseuraa.


title: Henri Laaksonen

text: Laaksosen äiti on suomalainen, ja isä on sveitsiläinen tennispelaaja Sandro Della Piana, joka on korkeimmillaan sijoittunut ATP-maailmanlistalla sijalle 325.


title: Henri Laaksonen

text: Laaksonen aloitti tenniksen kolmevuotiaana. Hän voitti alle 16-vuotiaiden kaksinpelin Euroopan-mestaruuden Moskovassa heinäkuussa 2008. Sijoittamattomana turnauksessa pelannut Laaksonen päihitti loppuottelussa neljänneksi sijoitetun Dominik Schultzin luvuin 6–2, 6–2. Laaksonen kilpaili junioreiden Grand Slam -turnauksen pääsarjassa ensimmäisen kerran Yhdysvaltain avoimissa vuonna 2008, jossa hän hävisi nelinpelissä avausottelunsa.


title: Henri Laaksonen

text: Vuonna 2009 Laaksonen hävisi Australian avointen poikien kaksinpelin toisella kierroksella Adrien Pugetille. Laaksonen reväytti jalkansa ottelun kolmannessa erässä, eikä sen jälkeen pystynyt enää pelaamaan kunnolla. Hän lopetti tämän vuoksi myös nelinpeliturnauksen ruotsalaisen Daniel Bertan kanssa. Kesäkuussa Laaksonen eteni Ranskan avointen poikien sarjassa välieriin, mutta hävisi sen Daniel Bertalle erin 0–2 (4–6, 5–7). Laaksonen oli voittanut pelaajien kaikki viisi aiempaa kohtaamista. Suoritus oli kuitenkin kaikkien aikojen paras suomalaissuoritus Ranskan avointen poikien sarjassa.


title: Henri Laaksonen

text: Laaksonen kilpaili heinäkuussa 2009 nuorten Euroopan-mestaruuskilpailuissa selviten neljännelle kierrokselle, jossa hän hävisi Yannik Reuterille. Yhdysvaltain avointen kaksinpelissä Laaksonen hävisi ensimmäisellä kierroksella Bernard Tomicille. Hänen viimeiseksi junioriturnauksekseen jäi vuoden 2010 Australian avoimet, jossa hän hävisi ensimmäisellä kierroksella Benjamin Mitchellille. Junioreiden maailmanlistalla Laaksonen oli parhaimmillaan sijalla 20 maaliskuussa 2010.


title: Henri Laaksonen

text: Laaksonen edusti Suomea ensimmäistä kertaa 12. heinäkuuta 2009 Davis Cupissa Monacoa vastaan. Ottelu pelattiin Naantalissa ja siinä hän voitti Clement Morelin erin 3–2 (7–5, 6–2, 6–7(4), 2–6, 6–3). Tämä oli myös Laaksosen uran ensimmäinen viisieräinen ottelu.


title: Henri Laaksonen

text: Vuoden 2011 alusta Laaksonen siirtyi edustamaan Sveitsiä. Hänellä on sekä Suomen että Sveitsin kansalaisuus, ja hänen isänsä on sveitsiläinen. Laaksonen oli harjoitellut kolmen vuoden ajan Sveitsissä. Samalla hän siirtyi miesten sarjoihin. Laaksonen harjoitteli Sveitsissä silloisen valmentajansa Joachim Kretzin kanssa.


title: Henri Laaksonen

text: Heinäkuussa 2012 Laaksonen pelasi toisen kerran urallaan ATP-maailmankiertueella Gstaadin turnauksessa, jossa hän hävisi ensimmäisellä kierroksella maailmanlistan sijalla 39 olleelle Santiago Giraldolle luvuin 2–6, 2–6. Heinäkuun loppupuolella Laaksonen osallistui villillä kortilla Suomessa pelattavaan ATP-haastajaturnaukseen, Tampere Openiin. Hän voitti ensimmäisellä kierroksella Timo Niemisen ja toisella kierroksella Harri Heliövaaran 6–4, 6–4. Turnauksen puolivälierässä Laaksonen voitti maailmanlistan sijalla 150 olleen Jonathan Dasnières de Veigyn luvuin 7–6(4), 5–7, 6–4. Välierässä hän hävisi turnauksen ykkössijoitetulle, João Sousalle. Turnauksessa Laaksonen kertoi haluavansa Sveitsin Davis Cup -joukkueen edustajaksi. Lokakuussa pelatussa Gstaadin ATP-turnauksessa Laaksonen hävisi pääsarjan ensimmäisellä kierroksella Paul-Henri Mathieulle 2–6, 5–7. Loka-marraskuun vaihteessa Laaksonen eteni välieriin Geneven haastajaturnauksessa. Hän voitti turnauksessa muun muassa maailmanlistan sijalla 90 olleen Malek Jazirin. Kauden 2012 päätteeksi Laaksonen voitti Sveitsin mestaruuden miesten kaksinpelissä.


title: Henri Laaksonen

text: Tammi-helmikuun vaihteessa 2013 Laaksonen edusti ensimmäistä kertaa urallaan Sveitsiä Davis Cupissa, kun maa kohtasi Tšekin. Laaksonen voitti Jiří Veselýn suoraan kolmessa erässä. Hän hävisi ottelunsa maailmanlistan sijalla kuusi ollutta Tomáš Berdychiä vastaan, voittaen kuitenkin yhden erän. Laaksonen saavutti ensimmäisen ATP-turnauksen otteluvoittonsa huhtikuussa pelatussa Casablancan turnauksessa, jonka pääsarjaan hän pääsi mukaan karsintojen kautta. Hän päihitti avauskierroksella Younes Rachidin. Toisella kierroksella hän hävisi maailmanlistan sijalla 55 olleelle Grega Žemljalle. Heinäkuussa Laaksonen pääsi toiselle kierrokselle Swedish Openissa, jossa hän hävisi Juan Mónacolle. Gstaadin turnauksessa Laaksonen hävisi pääsarjan ensimmäisellä kierroksella Roberto Bautista-Agutille. Lokakuussa Laaksonen hävisi Baselin turnauksen ensimmäisellä kierroksella Juan Martín del Potrolle. Kauden päätteeksi Laaksonen voitti Sveitsin mestaruuden miesten kaksinpelissä.


title: Henri Laaksonen

text: Vuoden 2015 lopulla Laaksonen voitti ensimmäisen Challenger-turnauksensa Yhdysvalloissa Champaignissa. Toinen turnausvoitto Challenger-tasolla tuli Kiinan Shanghaissa vuoden 2016 syksyllä. Hän myös uusi mestaruutensa Champaignissa 2016. Laaksonen pelasi Grand Slam -turnauksen pääsarjassa ensimmäisen kerran Wimbledonissa 2017, missä hän hävisi avauskierroksella Lukáš Rosolille. Båstadin ATP-turnauksessa hän eteni puolivälieriin.


title: ChatZilla

text: ChatZilla on XUL- ja JavaScript-pohjainen IRC-asiakasohjelma Mozilla-selaimille.


title: ChatZilla

text: ChatZilla on suunniteltu toimimaan kaikilla alustoilla, joilla myös Mozilla toimii, kuten Mac OS, Linux, BSD, Microsoft Windows, Solaris, IRIX, BeOS, AIX, HP-UX ja OS/2. ChatZillassa toimii suurin osa tavanomaisten IRC-asiakasohjelmien toiminnoista, kuten usealle palvelimelle yhdistäminen, DCC, IPv6, SSL ja UTF-8. ChatZilla tukee myös JavaScript-komentosarjakieltä. Viestien tyylit tulevat CSS:stä, jolloin niiden tyyli on muokattavissa.


title: Kuivaisin piiri

text: Kuivaisin suomalainen kansallinen piiri (), myöhemmin Toksovan piiri, oli Leningradin alueeseen vuosina 1927–1939 kuulunut paikallishallintoalue. Sen pinta ala oli 1 315 neliökilometriä (vuoden 1928 rajoissa) ja väestö 20 700 henkeä (vuoden 1926 väestönlaskennan mukaan).


title: Kuivaisin piiri

text: Piiri muodostettiin samaan aikaan Leningradin alueen kanssa 1. elokuuta 1927. Se koostui entisestä Leningradin kihlakunnan Kuivaisin kunnasta. Aluksi piiri kuului Leningradin piirikuntaan, joka lakkautettiin vuonna 1930.


title: Kuivaisin piiri

text:
Perustamishetkellä piirissä oli 20 kyläneuvostoa. Seuraavana vuonna niiden määrä väheni seitsemääntoista:
Vuonna 1930 Kuivaisiin piiriin liitettiin lakkautettuun Parkalan piiriin kuuluneet Kaukolan, Kopittalan, Luuppolan, Mistolan, Ohalatvan, Petäjänmäen ja Vartiamäen kyläneuvostot. Samana vuonna piirin hallinnollinen keskus siirrettiin Kuivaisin kylästä Toksovan huvilataajamaan. Vuonna 1935 Kuivaisin piiriin liitettiin Leningradin Esikaupunkipiiriin kuuluneet Kankaankylän ja Valkeasaaren kyläneuvostot, mutta seuraavana vuonna ne siirrettiin uudelleen perustettuun Parkalan piiriin.


title: Kuivaisin piiri

text: Kuivaisin piirin väestö koostui etupäässä inkerinsuomalaisista. Vuoden 1926 väestönlaskennan mukaan piirin asukkaista 79,1 % oli suomalaisia ja 20,0 % venäläisiä. Vuonna 1933 piirissä oli 58 ensimmäisen asteen koulua, joista 54 oli suomenkielisiä ja 4 venäjänkielisiä. Kolhoosinuorisokouluja oli 8, joista 7 oli suomenkielisiä. Piirilehtenä ilmestyi suomenkielinen "Kuivaisin kollektivisti".


title: Kuivaisin piiri

text: Suurin osa piirin suomalaisväestöstä karkotettiin kotiseudultaan vuosien 1935–1936 aikana. Syksyyn 1936 mennessä tyhjennettiin noin 50 kylää rajaseudulla sijainneilta Lempaalan, Miikkulaisin, Valkeasaaren ja Vuoleen kyläneuvostoalueilta. Vuosikymmenen loppupuolella suomalaista väestöä oli vain 28 Pohjois-Inkerin kylässä. Karkotetut sijoitettiin lähinnä Tihvinän piiriin, nykyiselle Vologdan sekä Arkangelin alueille. Vuonna 1936 piirin nimeksi tuli "Toksovan piiri". Myöhemmin lakkautettiin osa tyhjilleen jääneistä kyläneuvostoalueista.


title: Kuivaisin piiri

text: Toksovan piiri lakkautettiin 22. helmikuuta 1939 ja sen alue liitettiin Parkalan piriin. Nykyisin entisen piirin alue kuuluu kokonaisuudessaan Leningradin alueen Seuloskoin piiriin.


title: Måns Kullman

text: Måns Kullman on suomalainen rockkitaristi ja laulaja. Hän on myös kirjoittanut Andy McCoyn elämäkertakirjan "Andy McCoy - Hanoista ikuisuuteen" (Odessa, 1987).


title: Måns Kullman

text: Kullman oli vuonna 1983 mukana Briardin "Miss World"-albumin studiokokoonpanossa. Samana vuonna hänen oma yhtyeensä Hefty Load julkaisi Johannan kautta ainoaksi jääneen eponyymin albuminsa. Vuonna 1987 hän perusti Twiggy Oliverin kanssa The Voice Of M. (myös muodossa The Voice of Mengele), jolta ilmestyi vain single ”Dancin' Like An Alien”/”Beautiful Baby” ennen levy-yhtiö JP-musiikin menoa konkurssiin. The Voice of M. ehti kuitenkin äänittää albumillisen materiaalia, joka julkaistiin CD:nä vuonna 2007.


title: Villi inkkari

text: Villi inkkari on reggaeartisti Nopsajalan 30. elokuuta 2008 julkaisema mixtape sen julkaisi Monsp Records. Mixtapen kappaleet ovat pääasiassa remix-versioita Nopsajalan aikaisemmista kappaleista. Mixtapen kannessa oleva intiaani on jäljitelty jääkiekkoseura Chicago Blackhawksin logosta.


title: Michèle Mercier

text: Michèle Mercier (s. 1. tammikuuta 1939 Nizza) on ranskalainen näyttelijä. Hän oli Brigitte Bardot’n ohella aikansa tunnetuimpia seksisymboleja. Mercier on esiintynyt kymmenissä elokuvissa, mutta silti häntä pidetään edelleen Angelikana – Sergeanne Golonin historiallisen, Ludvig XIV:n hallituskaudelle sijoittuvan romaanisarjan elokuvaversioiden sankarittarena.


title: Ville Kalliosta

text: Ville Kalliosta (oikealta nimeltään Ville Penttinen, s. 1976 Jyväskylä) on helsinkiläinen rap-artisti. Hän tuli tunnetuksi Liisanpuisto-nimisestä rap-yhtyeestä vuosituhannen vaihteessa ja on toiminut myöhemmin sooloartistina. Penttinen muutti kolmivuotiaana perheineen Helsinkiin. Hän vietti nuoruutensa Helsingin Kannelmäessä äitinsä luona ja viikonloput Kalliossa isänsä luona.


title: Ville Kalliosta

text: Ville Kalliosta aloitti uransa Liisanpuistossa Kolean ja Teesin kanssa vuonna 2000. Yhtyeen ensimmäinen albumi "Liisanpuisto" julkaistiin Ranka Recordingsin kautta vuonna 2001. Vuonna 2003 Monsp Records julkaisi Liisanpuiston "Pihojen laki" -nimisen EP:n. Monsp Records julkaisi samana vuonna myös Liisanpuiston toisen albumin "Olipa kerran". Yhtye hajosi lopulta vuonna 2004. Penttinen jatkoi uraansa kuitenkin soolona ja hänen ensimmäinen sooloalbuminsa "100 x 200 mg" julkaistiin Monsp Recordsin kautta keväällä 2007. Penttisen toinen sooloalbumi "Sano" julkaistiin 30. toukokuuta 2012 myös Monsp Recordsin kautta.


title: Liitohaukka

text: Liitohaukka ("Elanus caeruleus") on pienikokoinen, vaalea haukka, joka on lähisukuinen haarahaukoille ("Milvus").


title: Liitohaukka

text: Linnun pituus on 31–35 cm, siipien kärkiväli 75–87 cm ja paino noin 230 g. Liitohaukka on kooltaan kuin tuulihaukka, mutta tukevatekoisempi. Naama on pöllömäinen ja pää melko isokokoinen, siivet ovat verrattain leveät. Aikuisen linnun hartiat ovat mustat, käsisiiven alapinta valkoinen ja muu höyhenpuku on harmaa ja valkoinen. Sukupuolet ovat samannäköisiä.


title: Liitohaukka

text: Liitohaukan elinympäristö on hyvin laaja. Lähinnä Suomea se pesii hyvin harvalukuisena paikoin Espanjassa ja Portugalissa, Algeriassa, Marokossa ja Niilin laaksossa. Pääesiintymisalueet ovat Afrikan kaakkois- ja eteläosissa sekä Intiassa, Kaakkois-Aasiassa, Indonesiassa ja Filippiineillä. Sen elinympäristön ala on noin 10 miljoonaa neliökilometriä ja maailman populaation koko 1–10 miljoonaa yksilöä. Laji on enimmäkseen paikkalintu, eikä sitä ole tavattu Suomessa.


title: Liitohaukka

text: Liitohaukka viihtyy avoimessa tai puoliavoimessa maastossa niin puoliaavikoilla, autiomaiden reunoilla, laaksoissa, savanneilla, jokivarsilla ja metsäreunoissa. Se karttaa sademetsien sisäosia ja korkeita vuoristoja.


title: Liitohaukka

text: Välimeren alueella muninta alkaa maaliskuun puolivälin ja huhtikuun alun välillä. Pesä on puun oksalla 3–20 m korkealla. Se on ohuista risuista rakennettu litteä risupesä, jonka vuorauksena on juuria, heiniä ja haudonta-aikana vihreitä kasvinosia. Naaras munii kolme tai neljä munaa, joita se hautoo keskimäärin 26 päivää. Koiras voi toisinaan auttaa haudonnassa. Haudonta alkaa heti ensimmäisestä munasta ja poikaset kuoriutuvat eriaikaisesti. Naaras lämmittää poikasia ainakin ensimmäisen viikon, jolloin koiras tuo perheelle ruokaa. Myöhemmin molemmat emot hankkivat poikasille ruokaa ja hoitavat niitä yhdessä. Poikaset oppivat lentämään 30–35 päivän ikäisinä, mutta vasta 40-päiväisinä, jos ruokaa on ollut niukasti.


title: Liitohaukka

text: Liitohaukat saalistavat pikkujyrsijöitä, lintuja, liskoja ja hyönteisiä. Pienet saaliit ne syövät jo ilmassa, isommat ne vievät kivelle, teurastavat ja pilkkovat sopiviksi paloiksi. Ne saalistavat yleensä kuten tuulihaukat lentämällä aukeassa maastossa, lekuttelemalla saaliin havaittuaan ja syöksymällä saaliin kimppuun. Hyönteisiä ne voivat saalistaa ilmasta.


title: 100 × 200 mg

text: 100 x 200 mg on hip hop -yhtye Liisanpuistosta tutun Ville Kalliosta -nimisen rap-artistin ensimmäinen sooloalbumi. Albumin julkaisi Monsp Records huhtikuussa 2007. Albumin nimi viittaa alkoholismin hoitoon määrättyyn antabuskuuriin ja sen keskeinen teema onkin artistin alkoholismista paranemisen sekä vaimon ja tulevan isyyden myötä saavutettu uusi elämänilo. Seuraavalla albumilla käsitellään suhteen loppumista.


title: Ivan Vučetić

text: Ivan Vučetić (20. heinäkuuta 1858 – 14. tammikuuta 1925) oli argentiinalainen poliisi, joka loi ensimmäisen toimivan tavan tunnistaa sormenjälkiä ja käytti niitä todisteena murhatutkinnassa.


title: Ivan Vučetić

text: Nuorena Kroatiasta Argentiinan La Plataan muuttanut Vučetić sai innostuksensa sormenjälkien keräämiseen luettuaan ranskalaisesta lehdestä Francis Galtonin sormenjälkitutkimuksista. Hän kehitti daktoloskopiaksi kutsumansa tavan luokitella sormenjälkiä.


title: Ivan Vučetić

text: Vučetićin kunniaksi on hänen kotikaupunkiinsa Pulaan pystytetty muistomerkki.


title: Andrew Ladd

text: Andrew Ladd (s. 12. joulukuuta 1985 Maple Ridge, Brittiläinen Kolumbia) on kanadalainen jääkiekkoilija. Pelipaikaltaan Ladd on vasen laitahyökkääjä, ja hän edustaa tällä hetkellä Pohjois-Amerikan NHL-liigassa pelaavaa New York Islandersia. Aiemmalla urallaan NHL:ssä Ladd on edustanut Atlanta Thrashersia, Carolina Hurricanesia,Winnipeg Jetsiä ja Chicago Blackhawksia.


title: Andrew Ladd

text: Hän on voittanut Stanley Cup -mestaruuden kahdesti urallaan: Chicagossa 2010 ja Carolinassa 2006.


title: Andrew Ladd

text: Ladd on Carolina Hurricanesin pelaajavaraus, ja seura varasi hänet koko tilaisuuden neljäntenä pelaajana. Lisäksi hän toimi Atlantassa myös joukkueensa kapteenina. Winnipeg Jetsin joukkueeseen Ladd siirtyi yhdessä muiden Thrashers-pelaajien kanssa, kun kanadalaisyhtiö True North Sports & Entertainment osti seuran ja siirsi sen Atlantasta Kanadan puolelle Winnipegiin.


title: Andrew Ladd

text: Ladd aloitti junioriuransa British Columbia Hockey Leaguen Coquitlam Expressin joukkueessa, josta siirtyi kaudeksi 2003–2004 Western Hockey Leaguen Calgary Hitmeniin. Hän teki avauskaudellaan WHL:ssä 75 pistettä jolla voitti tulokkaiden pistepörssin. Ladd voitti samalla kaudella myös WHL:n tehotilaston.


title: Andrew Ladd

text: Kahden Hitmenissä vietetyn kauden jälkeen Ladd siirtyi ammattilaiseksi ja edusti aluksi Carolina Hurricanesin farmijoukkue Lowell Lock Monstersia AHL:ssä. Hän pääsi tekemään NHL-debyytin marraskuussa 2005, mutta joutui pian polvivamman vuoksi sivuun pelikentiltä kolmeksi kuukaudeksi. Loukkaantumisesta toivuttuaan Ladd lähetettiin takaisin farmijoukkue Lowellin riveihin, kunnes hänet jälleen kutsuttiin NHL:ään maaliskuussa auttamaan Hurricanesia NHL:n pudotuspeleissä. Ladd teki 5 pistettä 17:ssä pudotuspelissä ja oli mukana voittamassa Hurricanesin seurahistorian ensimmäistä ja toistaiseksi ainoata Stanley Cupia.


title: Andrew Ladd

text: Kaudella 2006–2007 Ladd oli vakiinnuttanut paikkansa NHL:ssä, mutta kärsi jälleen loukkaantumisista ja joutui leikkauspöydälle joulukuussa. Ladd teki kaudella 21 tehopistettä 65:ssä ottelussa. 26. helmikuuta 2008 Hurricanes kauppasi Laddin Chicagoon vaihdossa Tuomo Ruutuun.


title: Andrew Ladd

text: Kesäkuussa 2010 Chicago kauppasi Laddin Atlanta Thrashersiin vaihdossa Ivan Višnevskiin ja toisen kierroksen varausvuoroon.


title: Andrew Ladd

text:
Heinäkuussa 2011 hän solmi viisivuotisen 22 miljoonan dollarin sopimuksen Winnipeg Jetsin kanssa.
25. helmikuuta 2016 Ladd siirtyi takaisin Blackhawkseihin seurojen solmiman vaihtokaupan myötä. Kaupassa Chicagoon siirtyi Andrewin lisäksi hyökkääjä Matt Fraser sekä puolustaja Jay Harrison. Hawksista Jetsiin liikkui nuori slovakialaishyökkääjä Marko Dano.


title: Andrew Ladd

text:
Ladd edusti Kanadaa vuoden 2005 nuorten maailmanmestaruuskilpailuissa jossa Ladd oli voittamassa kultaa yhdessä junioriaikojen joukkuekavereiden Colin Fraserin ja Brent Seabrookin kanssa. Vuoden 2005 maailmanmestaruus oli ensimmäinen Kanadan viiden mestaruuden putkesta.
Ladd edustaa Kanadaa myös vuoden 2013 maailmanmestaruus kisoissa.


title: Etelänkarhunsammal

text: Etelänkarhunsammal tai taigakarhunsammal ("Polytrichastrum pallidisetum") on sammallaji. Se kuuluu "Polytrichaceae"-heimoon ja karhunsammalten sukuun. Etelänkarhunsammalen luultiin hävinneen Suomen luonnosta metsien uudistamistoimien, ojituksen ja turpeenoton takia, mutta sitä löytyikin Etelä-Hämeestä ja Pohjois-Karjalasta melko tavanomaisista metsistä. Tämä vaikeasti tunnistettava laji siirrettiin puutteellisesti tunnettujen luokkaan. Etelänkarhunsammalen elinympäristöä ovat kangasmetsät, kalliot, korvet ja järven- ja joenrannat.


title: Hätäinen yleistys

text: Hätäinen yleistys on argumentointivirhe, jossa tehdään induktiivinen yleistys liian vähäisten todisteiden perusteella. Usein hätäinen yleistys tehdään sellaisten tilastotietojen perusteella, joiden otos ei ole tarpeeksi suuri. Hätäinen yleistys luokitellaan väärien yleistysten ryhmään. Sen kaava on:Esimerkkejä:


title: Colin McRae: Dirt 2

text: Colin McRae: DiRT 2 on Colin McRae Rally -pelisarjan kahdeksas osa, joka julkaistiin 11. syyskuuta 2009 PlayStation 3:lle, Xbox 360:lle ja 4. joulukuuta Windowsille. Colin McRae: DiRT 2 on seuraaja pelille .


title: Colin McRae: Dirt 2

text: Pelissä on viisi pelityyppiä, Ralli, Rallicross, 'Trailblazer,' 'Land Rush' ja 'Raid', sekä yli 70 erikoiskoetta yhdeksässä eri maassa. Pelin alussa pelaaja saa Colin McRaen vanhan Subarun jolla pelaajan täytyy aloittaa uransa kehitys. Pelissä on monia eri maita ja ratoja. Pelin seuraaja on toukokuussa 2011 julkaistu Dirt 3.


title: Ihmisoikeudet Pohjois-Koreassa

text: Pohjois-Korea tunnetaan muissa maissa etenkin huonon ihmisoikeustilanteensa vuoksi. YK:n mukaan ihmisoikeuksiin sisältyy muun muassa puheoikeus, liikkumisoikeus, uskonnonvapaus ja poliittinen vapaus. Pohjois-Korean hallitus ei ole päästänyt ihmisoikeusarvioijia maahan, mikä vaikeuttaa riippumattomien tietojen keruuta ihmisoikeustilanteesta. Nyt tietoja on kerätty muun muassa pakolaisilta. YK:n yleiskokous esitti huolen Pohjois-Korean ihmisoikeusloukkauksista marraskuussa 2008.


title: Ihmisoikeudet Pohjois-Koreassa

text: World Food Programmen (WFP) mukaan miljoonat ihmiset ovat nälänhädässä Pohjois-Koreassa 1990-luvun lopulta. Saatujen tietojen mukaan kaukopuheluja olisi estetty toistuvasti, jottei ruokapulauutiset leviäisi. FAO:n mukaan ¾ kotitalouksista oli vähentänyt ravinnon käyttöä vuonna 2008.


title: Ihmisoikeudet Pohjois-Koreassa

text: Pohjois-Koreassa on käytössä kuolemanrangaistus, ja niitä annetaan usein toisinajattelijoille, ulkomaisille vakoojille ja uskontojen harjoittajille.


title: Ihmisoikeudet Pohjois-Koreassa

text: Tuhansia pohjoiskorealaisia pakenee Kiinaan eri syistä, kuten nälän, taloudellisten ja poliittisten syiden vuoksi. Osa kerää ruokaa ja tarvikkeita ennen paluuta Pohjois-Koreaan. Osa naisista avioituu kiinalaisten maanviljelijöiden kanssa ja jää Kiinaan. Pohjois-Korea ei hyväksy luvattomia rajanylityksiä, vaan rankaisee niistä, joskus jopa kuolemantuomiolla. Amnesty Internationalin mukaan lähes kaikki pakolla palautetut joutuvat vankileireille kolmeksi vuodeksi. Vankeja kidutetaan ja heillä teetetään palkatonta pakkotyötä.


title: Ihmisoikeudet Pohjois-Koreassa

text: Internet on kielletty Pohjois-Koreassa. Amnesty Internationalin mukaan pohjoiskorealaisten sananvapaudessa on vakavia rajoituksia. Hallitus valvoo lehdistöä. Raporttien mukaan viranomaiset ovat suorittaneet pidätyksiä eteläkorealaisten videoiden katselun tai luvattomien matkapuhelimien johdosta.


title: Ihmisoikeudet Pohjois-Koreassa

text: Uskonnollista toimintaa valvotaan erittäin tarkasti. Pohjois-Koreassa on noin 100 000 buddhalaista, 10 000 protestanttia ja 4 000 katolista. Raamattuja ja muuta uskonnollista materiaalia salakuljetetaan Kiinasta ja Etelä-Koreasta.


title: Ihmisoikeudet Pohjois-Koreassa

text: Helsingin Sanomien toimittaja Petteri Tuominen kuvaa jutussaan Pohjois-Korean sananvapautta 26. syyskuuta 2010: ""--Ulkomaalaisille annettujen kieltojen määrä on loputon. Autosta ei saa kuvata. Ihmisiä ei saa kuvata. Sotilaita ei saa kuvata. Kieltoja valvovat viranomaiset, jotka seuraavat tarkoin ulkomaalaisia. Valvovia silmiä riittää: seitsemää turistia vahtii kolme viranomaista.""


title: Ihmisoikeudet Pohjois-Koreassa

text: Pohjois-Korean vankileireillä arvellaan olevan satoja tuhansia vankeja (150 000-200 000). Tietoa leireistä on vähän, sillä vain muutama ihminen on kyennyt pakenemaan leireiltä. Eräs tällainen on vankileirillä ("Leiri 14") syntynyt Shin Dong-hyuk, joka on onnistunut pakenemaan myös Pohjois-Koreasta. Hän on kirjoittanut aiheesta kirjan: "Leiri 14 - Pako Pohjois-koreasta". Leireillä tehdään monesti äärimmäisen raskasta fyysistä työtä, kuten kaivetaan hiiltä tai rakennetaan patoja ja vesivoimaloita. Työvälineissä on puutteita ja myös lapset joutuvat osallistumaan työhön. Terveydellisistä syistä ei saa vapautusta, ja käytännössä moni kuolee pakkotyöhön jo hyvin nuorena. Työpäivät voivat olla yli 12-tuntisia, eikä vapaapäiviä juurikaan ole.


title: Ihmisoikeudet Pohjois-Koreassa

text: Vankileireille joudutaan usein poliittisten mielipiteiden vuoksi, karkaamisen tai jopa minkä tahansa muun mielivaltaisen syyn takia. Yleensä koko suku viedään vankileireille, eivätkä suvun jäsenet välttämättä näe toisiaan enää koskaan. Yhteydet ulkomaailmaan ovat täysin olemattomat.


title: Ihmisoikeudet Pohjois-Koreassa

text: Vankileireillä olot ovat äärimmäiset epäinhimilliset. Vankeja kidutetaan mitä julmemmilla tavoilla jopa pienistäkin rikkeistä.


title: Ihmisoikeudet Pohjois-Koreassa

text: Vankisellit ovat pieniä, ja niissä voi olla useita kymmeniä vankeja. Seisominen ja liikkuminen voi olla kiellettyä. Hygieniaa ja peseytymismahdollisuuksia ei juurikaan ole.


title: Ihmisoikeudet Pohjois-Koreassa

text: Leireissä on eroja sen mukaan, mistä syystä henkilöt on leireille viety. Karkeasti leirit voidaan jaotella poliittisille vangeille ja normaaleille vangeille tarkoitetuksi.Amnesty Internationalin mukaan Pohjois-Koreassa liikkumisvapaudessa on vakavia rajoituksia.


title: Ihmisoikeudet Pohjois-Koreassa

text: Vuoden Pohjois-Koreassa pakkotyössä ollut amerikkalaisopiskelija kuoli vain viikko vapautumisensa jälkeen.


title: Ihmisoikeudet Zimbabwessa

text: Tämä artikkeli käsittelee ihmisoikeuksien tilaa Zimbabwessa


title: Ihmisoikeudet Zimbabwessa

text: EU on jäädyttänyt zimbabwelaisten henkilöiden ja yritysten varoja ja asettanut viisumikieltoja ihmisoikeusloukkausten vuoksi. Etelä-Afrikka käy Zimbabwen kanssa kauppaa.


title: Ihmisoikeudet Zimbabwessa

text: Transparency International TI:n mukaan yleinen näkemys on että Zimbabwen oikeusjärjestelmä ei ole ollut riippumaton ja sitoutumaton ainakaan vuosina 2002-2007. Oikeustoimien hidastelu saattaa olla taktikointia. Vuonna 2000 kansalaisjärjestö nosti syytteen poliisin laittomasta kanteen tekijän invalidisoimisesta ampumalla. Kun oikeuden päätös annettiin vuonna 2004, hyperinflaatiosta johtuen alkuperäinen 100 000 dollarin korvaus vastasi 33 dollaria.


title: Ihmisoikeudet Zimbabwessa

text: Zimbabwessa tulee voimaan laki jonka nojalla valkoinen liikemies voidaan laittaa enimmillään viideksi vuodeksi vankilaan, jos tämä ei luovuta yritystä mustille.